अभिनेता शाहरुख खानच्या कुटुंबाविषयीची प्रत्येक गोष्ट जाणून घेण्यासाठी चाहत्यांमध्ये उत्सुकता लागून राहिलेली असते . त्यातही शाहरुखची मुलगी सुहाना गेल्या बऱ्याच दिवसांपासून चर्चेत आहे . किंग खानच्या लाडक्या मुलीचा आज वाढदिवस आहे . तिच्या वाढदिवसाच्या निमित्ताने शाहरुखच्या पत्नीने म्हणजेच गौरी खानने इन्स्टाग्राम अकाऊंटवरुन सुहानाचा सुरेख फोटो शेअर करत तिला वाढदिवसाच्या शुभेच्छा दिल्या आहेत . मुख्य म्हणजे सुहानाचा हा १७ वा वाढदिवस आहे . वयाची १६ वर्षे पूर्ण करुन सुहाना आता सतराव्या वर्षांत पदार्पण करत आहे . त्यामुळे तिच्या आयुष्यातील महत्त्वाचा काळ सुरु होत असल्यामुळे आपल्या मुलीच्या पुढच्या वाटचालीसाठी गौरीने तिला शुभेच्छा दिल्या आहेत . सुहाना सध्या शिक्षणाच्या निमित्ताने लंडनमध्ये आहे . त्यामुळे तिथेच तिचा वाढदिवस साजरा केला जाणार असल्याचं म्हटलं जातंय . गौरीने सुहानाचे दोन फोटो शेअर केले आहेत . या फोटोमध्ये सुहाना सुरेख दिसत असून , तिच्या चेहऱ्यावर एक प्रकारचं तेज पाहायला मिळते आहे . किंग खानच्या लाडक्या लेकीचे हे फोटो पाहता येत्या काळात तीसुद्धा बॉलिवूडमध्ये पदार्पण करू शकते , असाच अंदाज वर्तवला जात आहे . कॅमेरासमोर इतक्या सहजतेनं सुहानाचा वावर तिच्या बॉलिवूड पदार्पणाचेच संकेत देत आहे . गौरीने पोस्ट केलेल्या या फोटोमध्ये प्रसिद्ध छायाचित्रकार अविनाश गोवारीकरचे आभार मानले आहेतच . त्यासोबतच तिने निर्माता - दिग्दर्शक करण जोहरचेही आभार मानले आहेत . करण आणि शाहरुखचा घरोबा सर्वांनाच ठाऊक आहे . पण , या फोटोशूटसाठी त्याचे आभार मानण्यामागचं कारण काही वेगळेच संकेत देत आहे , असं म्हणायला हरकत नाही . बॉलिवूडमध्ये सतत नवे चेहरे लॉन्च करणारा करण येत्या काळात सुहानाला त्याच्या चित्रपटांमध्ये संधी देतो का , हे पाहणं औत्सुक्याचे ठरणार आहे . दरम्यान , वाढदिवसाचा आनंद घेणारी सुहाना सध्यातरी तिच्या शिक्षणावरच लक्ष केंद्रित करत असून , तिच्या बॉलिवूड पदार्पणाबद्दल कोणतीही अधिकृत माहिती अद्यापही समोर आलेली नाही .


बॉलिवूडमधील अनेक सेलिब्रेटींची पावलं सध्या मराठी चित्रपटसृष्टीकडे वळताना दिसून येत आहेत . त्यातच रितेश देशमुख , जेनेलिया डिसूजा यांनी मराठीत पाऊल ठेवलं आहे . आता त्यांच्याच पावलावर पाऊल ठेवत आणखी एक हिंदी चित्रपटसृष्टीतील कलाकार मराठीच्या वाटेवर असल्याचं पाहायला मिळत आहे . विशेष म्हणजे हा कलाकार निर्मिती क्षेत्रामधून पदार्पण करणार आहे . यशस्वी मॅाडेल ते धडाकेबाज अभिनेता असा यशस्वीपणे प्रवास करत स्वतःचा मोठा चाहतावर्ग निर्माण करणाऱ्या जॅान अब्राहमला आता मराठीचे वेध लागले असून त्याने ‘सविता दामोदर परांजपे’ या नाटकावर आधारित असलेल्या चित्रपटाच्या निर्मितीची जबाबदारी स्वीकारली आहे . ‘सविता दामोदर परांजपे’ या नाटकाने ८० च्या दशकात रंगभूमी गाजविली होती . जॉनचं मराठी कलाकारांवर आणि तंत्रज्ञानावर प्रेम असल्यामुळेच त्याने या चित्रपटाच्या निर्मितीची जबाबदारी घेतल्याचं सांगण्यात येत आहे . या चित्रपटाच्या दिग्दर्शनाची जबाबदारी स्वप्ना वाघमारे - जोशी यांनी उचलली आहे . १९८५ मध्ये आलेल्या या नाटकामध्ये अभिनेता राजन ताम्हाणे आणि अभिनेत्री रीमा लागू यांच्या प्रमुख भूमिका होत्या . अभिनय , दिग्दर्शन , सादरीकरण , पार्श्वसंगीत आणि अप्रतिम संहिता असलेलं मनाचा थरकाप उडवणारं हे नाटक त्या काळातील रसिकांनी डोक्यावर घेतलं होतं . आजच्या पिढीला हा अनुभव घेता यावा याकरीता ‘सविता दामोदर परांजपे’ हे नाटक चित्रपटाच्या रूपात समोर येत आहे . जे . ए . एन्टरटेन्मेंट आणि पॅनोरमा स्टुडिओजची प्रस्तुती असलेल्या ‘सविता दामोदर परांजपे’ या सिनेमाची निर्मिती जॅान अब्राहम करत असून अभिनेता सुबोध भावे या चित्रपटात मुख्य भूमिका साकारणार आहे . हा चित्रपट येत्या ३१ ऑगस्ट ला प्रेक्षकांच्या भेटीला येणार आहे .


विद्या बालन आणि तिचे रोल नेहमीच चर्चेचा विषय ठरलेत . ती ज्या चित्रपटात असते त्यात कोणत्याही हिरोची गरजच नसते . तिचे रोल नेहमीच ताकदीचे असतात . एक स्त्री म्हणून तिने बॉलीवूडमध्ये आतापर्यंत कोणीच करू शकले नाही ते करून दाखवले आहे . पुरुषप्रधान बॉलीवूड संस्कृतीला तिने काहीसा धक्का दिला आहे . अभिनयाच्या बळावर तिने एकापेक्षा एक चित्रपट गाजवले . मग तो " कहानी ' असो , " द डर्टी पिक्चर ' असो वा जुना " किस्मत कनेक्शन ' असो . . . ती आपल्या अभिनयाच्या जोरावर सिनेमा एका वेगळ्याच उंचीवर नेऊन ठेवते . नुकताच तिच्या आगामी " बेगम जान ' चित्रपटाचे पोस्टर आणि फर्स्ट लूक रिलीज झाला . त्यातील विद्याचा डॅशिंग लूक बघून सगळ्यांनाच चित्रपटाच्या ट्रेलरची उत्सुकता लागली आहे . एक स्वतंत्र अन् निर्भीड स्त्री पोस्टरमधील विद्याच्या चेहऱ्यातून दिसून येते . चित्रपटाची टॅगलाईन आहे , " माय बॉडी माय हाऊस . . . माय कन्ट्री माय रुल्स . ' टॅगलाईनप्रमाणेच विद्याच्या डोळ्यात तो भाव पाहायला मिळतो . . . चित्रपटात विद्या कुंटणखान्याच्या मॅडमच्या भूमिकेत आहे . भारताच्या फाळणीवेळी कुंटणखान्यातील वेश्यांच्या आयुष्यात घडणाऱ्या उलथापालथीवर " बेगम जान ' ची कथा आधारीत आहे . श्रीजीत मुखर्जीचा हा चित्रपट असून , त्यानिमित्ताने तो बॉलीवूडमध्ये पदार्पण करतोय . हा चित्रपट श्रीजीतच्या " राजकाहिनी ' या बंगाली चित्रपटापासून प्रेरित आहे .


‘वो सत्तर मिनिट …’ हा शाहरुख खानचा चख दे इंडिया चित्रपटातील डायलॉग आपणा सगळ्यांना चांगलाच लक्षात असेल . सामना सुरु होण्याआधी टीम मिटिंगला किती महत्व असते , हे त्या चित्रपटातील त्या भाषणाने दिसून आले . अशीच एक टीम मिटिंग चेन्नईच्या संघाचीही अंतिम सामन्याआधी झाली आणि त्यामुळे धोनीच्या चेन्नईने स्पर्धेचे विजेतेपद मिळवले . चेन्नई सुपर किंग्ज संघाने यंदाच्या आयपीएल ट्रॉफीवर आपले नाव कोरले . या विजयाबरोबर त्यांनी या स्पर्धेचे विजेतेपद तिसऱ्यांदा पटकावले . सनरायझर्स हैदराबाद संघाला चेन्नईने मोठ्या फरकाने पराभूत केले . हंगामादरम्यान त्यांच्या काही महत्वाच्या खेळाडूंना दुखापतींचा सामना करावा लागला . त्यामुळे त्यांना विजयाचा मार्ग सोपा नव्हता , पण धोनीच्या संयमी नेतृत्वामुळे चेन्नईने सामना आणि स्पर्धा जिंकली . या विजयाआधी त्यांची जी टीम मिटिंग झाली , त्यात अनेक गोष्टींची चर्चा झाली असेल आणि त्यातूनच हा सामना जिंकणे सोपे झाले असेल , असा सर्वसाधारणपाने अंदाज बांधला गेला . पण , प्रत्यक्षात मात्र या सामन्याआधी खूप वेळ टीम मिटिंग झालीच नाही . धोनीने या बाबत एका कार्यक्रमात स्पष्ट केले . धोनी म्हणाला की आमच्या मिटिंगसाठी प्रशिक्षक स्टीफन फ्लेमिंग ड्रेसिंग रूममध्ये आले आणि त्यांनी “गो , गेट ईट ! ” या तीन शब्दात मिटिंग संपवली . केवळ ५ सेकंदामध्ये ही मिटिंग संपली आणि आम्ही सारे मैदानावर गेलो . संघातील प्रत्येक खेळाडूला आपली भूमिका माहिती होती . त्यामुळे मिटींगमध्ये अधिकचे काही बोलावे , असे प्रशिक्षकांना वाटले नसेल , असेही धोनीने यावेळी सांगितले .


आज दक्षिण आफ्रिकेविरुद्धचा सहावा एकदिवसीय क्रिकेट सामना दरबान , सेंच्युरियन , केप टाऊन आणि पोर्ट एलिझाबेथ येथील सामने जिंकून भारताने दक्षिण आफ्रिकेविरुद्धची एकदिवसीय क्रिकेट सामना खिशात टाकली आहे . भारतासाठी हा ऐतिहासिक विजय ठरला , त्याचबरोबर त्यांनी आयसीसीच्या क्रमवारीतही अव्वल स्थान पटकावले आहे . पण त्यांची विजयाची भूक मात्र कायम आहे , त्यामुळे या मालिकेत विजयाचा पंचक पूर्ण करण्याचा निर्धार भारतीय संघाने केला आहे . मालिकेत विजयी आघाडी मिळवल्यामुळे सहाव्या आणि अखेरच्या एकदिवसीय क्रिकेट सामन्यात भारताकडून राखीव खेळाडूंना संधी मिळण्याची शक्यता आहे . दक्षिण आफ्रिकेने मालिका गमावलेली आहे , पण तरीही हा सामना जिंकून मालिकेचा शेवट गोड करण्यासाठी यजमान प्रयत्नशील असतील . भुवनेश्वर कुमार आणि जसप्रीत बुमरा हे दोन्ही गोलंदाज दीर्घ कालावधीपासून मर्यादित षटकांचे क्रिकेट सामने खेळत आहेत . यापुढे त्यांना दक्षिण आफ्रिकेत ट्वेन्टी - २० सामने खेळायचे आहेत , त्यानंतर श्रीलंकेचा दौराही आहे . त्यामुळे या सामन्यात या दोघांनी विश्रांती देण्याचा निर्णय संघ व्यवस्थापन घेऊ शकेल . या दोघांऐवजी मोहम्मद शमी आणि शार्दूल ठाकूर या वेगवान गोलंदाजांना या लढतीत संधी मिळू शकेल . शमीने २०१५च्या विश्वचषकानंतर फक्त तीन एकदिवसीय सामने खेळले आहेत . त्याचबरोबर शार्दूलच्या नावावर दोन एकदिवसीय सामने आहेत , त्यामुळे आगामी विश्वचषकाचा विचार करता या दोघांना या सामन्यात संधी मिळण्याची दाट शक्यता आहे . चौथ्या क्रमांकावरील अजिंक्य रहाणेच्या नावावर पाच सामन्यांमध्ये फक्त एक अर्धशतक आहे , त्याचबरोबर हार्दिक पंडय़ाला चार डावांमध्ये मिळून फक्त २६ धावाच करता आल्या आहेत . त्यामुळे या दोघांना वगळून अन्य दोन खेळाडूंना संधी मिळू शकते . दिनेश कार्तिक , मनीष पांडे किंवा केदार जाधव या तिघांचा विचार या दोन जागांसाठी केला जाऊ शकतो . आतापर्यंत मालिकेत कर्णधार विराट कोहली आणि सलामीवीर शिखर धवन यांनी चांगल्या धावा केल्या आहेत . गेल्या सामन्यात शतक झळकावत आपण फॉर्मात आलो असल्याचे रोहित शर्मानेही दाखवून दिले आहे . गोलंदाजीमध्ये कुलदीप यादव आणि युजवेंद्र चहल ही फिरकी जोडी कमाल कामगिरी करीत आहे . दक्षिण आफ्रिकेच्या संघावर नजर फिरवली तर त्यांच्या एकाही फलंदाजाला सातत्यपूर्ण धावा करता आलेल्या नाहीत . गेल्या सामन्यात हशिम अमलाने अर्धशतक झळकावले असले तरी त्याच्यासारख्या अनुभवी खेळाडूने धावचीत होत आत्मघात केला होता . एबी डी’व्हिलियर्सला अजूनही सूर गवसलेला नाही . डेव्हिड मिलर , जेपी डय़ुमिनी यांनाही लौकिकाला साजेशी कामगिरी करता आलेली नाही . हेन्रिच क्लासीन हा नवा नायक त्यांना या मालिकेत सापडला असला तरी त्याच्याकडे अनुभव आणि संयमाची कमतरता जाणवले . कर्णधार एडिन मार्करामलाही अजून फलंदाजीत छाप पाडता आलेली नाही . दक्षिण आफ्रिकेची गोलंदाजी चांगली होत असली तरी त्यांना भारताच्या फलंदाजांवर वर्चस्व राखता आलेले नाही . फिरकीपटूंविरुद्धच्या अपयशाचे कॅलिसने रहस्य उकलले दक्षिण आफ्रिकेचे फलंदाज भारताच्या फिरकीपटूंसमोर अपयशी का ठरतात , याचे रहस्य माजी महान अष्टपैलू जॅक कॅलिसने उकलले आहे . देशांतर्गत क्रिकेटमध्ये निष्णात फिरकीपटूंचा अभाव असल्यामुळे यजमान संघावर ही वेळ आल्याचे त्याचे म्हणणे आहे . ‘‘आपल्याकडे जागतिक दर्जाचे फिरकीपटू नाहीत , हे मान्य करून दक्षिण आफ्रिका मंडळाने आता चांगले लेगस्पिनर संघात घ्यावेत . देशांतर्गत स्तरावर अव्वल फिरकीपटू निर्माण केल्यास युवा क्रिकेटपटूंना फिरकी समजून घेता येईल . आम्हालाही याच कालखंडातून जावे लागले . आम्ही अनुभवातून शिकलो , ’’ असे कॅलिसने एका मुलाखतीत सांगितले . फिरकीपटूंचा सक्षमपणे मुकाबला करण्यासाठी अचूक तंत्र नसल्याचेही कॅलिसने या वेळी सांगितले . भारताच्या प्रभावी फिरकी माऱ्यासमोर दक्षिण आफ्रिकेचे फलंदाज सपशेल अपयशी ठरलेत . एकदिवसीय मालिकेतील पाहुण्यांची ४ - १ अशी विजयी आघाडी सर्व काही सांगून जाते .


हॉकी इंडियाने २७ व्या सुलतान अझलन शहा हॉकी स्पर्धेसाठी १८ सदस्यीय भारतीय संघाची घोषणा केली आहे . ३ मार्चपासून मलेशियाच्या इपोह शहरात ही स्पर्धा रंगणार आहे . भारतासह या स्पर्धेत ऑस्ट्रेलिया , अर्जेंटिना , इंग्लंड , आयर्लंड आणि यजमान मलेशिया हे संघ सहभागी होणार आहेत . अवश्य वाचा – मी संपलेलो नाही , माझ्यातला ‘सरदार’ अजुनही जागा – सरदार सिंह या स्पर्धेसाठी हॉकी इंडियाने महत्वाच्या खेळाडूंना विश्रांती देत पुन्हा एकदा सरदार सिंहच्या हाती संघाचं नेतृत्व सोपवलं आहे . भारताचा भरवशाचा ड्रॅगफ्लिकर रुपिंदरपाल सिंह , गोलकिपर पी . आर . श्रीजेश यांनाही अझलन शहा चषकासाठी विश्रांती देण्यात आलेली आहे . याजागी निवड समितीने प्रदीप मोर , सुमीत कुमार आणि शैलेंद्र लाक्रा या नवोदीतांना संघात जागा दिली आहे . याचसोबत रमणदीप सिंहला भारतीय संघाचा उप - कर्णधार करण्यात आलं आहे . “न्यूझीलंड दौऱ्याप्रमाणे अझलन शहा चषक हॉकी स्पर्धेतली आम्ही प्रयोग करुन पाहणार आहोत . या कारणासाठी महत्वाच्या खेळाडूंना विश्रांती देऊन तरुण खेळाडूंना संघात जागा देण्याचा निर्णय घेण्यात आला आहे . त्यामुळे आंतरराष्ट्रीय पातळीवर मोठ्या संघांविरुद्ध खेळताना तरुण खेळाडू कसा खेळ करतात हे यातून आम्हाला समजेल , आणि यातूनच महत्वाच्या स्पर्धेसाठी भारतीय संघ उभा केला जाईल . ” भारतीय संघाचे प्रशिक्षक जोर्द मरीन यांनी संघनिवडीवर आपली प्रतिक्रीया दिली . अझलन शहा हॉकी स्पर्धेसाठी असा असेल भारतीय संघ – गोलकिपर – सुरज करकेरा , क्रिशन पाठक बचावफळी – अमित रोहीदास , वरुण कुमार , दिप्सन तिर्की , सुरेंदर कुमार , निलम संजीप सेझ , मनदीप मोर मधली फळी – एस . के . उथप्पा , सरदार सिंह ( कर्णधार ) , सुमीत , निलकांत शर्मा , सिमरनजीत सिंह आघाडीची फळी – गुरजंत सिंह , रमणदीप सिंह ( उप - कर्णधार ) , तलविंदर सिंह , सुमित कुमार ( ज्युनिअर ) , शैलेंद्र लाक्रा


सध्या सुरु असणारे लग्नसराईचे वारे फक्त भारतापुरताच मर्यादित राहिले नसून परदेशातही याच वाऱ्यांची धूम पाहायला मिळत आहे . अगदी ब्रिटनच्या राजघराण्यापर्यंतही लग्नसराईचे वारा पोहोचले आहेत . प्रिन्स हॅरी Prince Harry लवकरच विवाहबंधनात अडकणार असल्याचे वृत्त काही दिवसांपूर्वीच अधिकृतपणे जाहीर करण्यात आले . प्रिन्स हॅरी आणि अभिनेत्री मेगन मार्कले Meghan Markle यांच्या शाही लग्नसोहळ्याचा थाट नेमका कसा असेल याचीच उत्सुकता अनेकांना लागून राहिली आहे . पण , त्यासाठी १९ मे २०१८ ची वाट पाहावी लागणार आहे हेसुद्धा तितकेच खरे . तत्पूर्वी , कॅन्सिंग्टन पॅलेसच्या अधिकृत ट्विटर हॅण्डलवरून या शाही जोडप्याच्या साखरपुड्याचे दोन रॉयल फोटो शेअर करण्यात आले आहेत . वाचा : . . म्हणून सलमानच्या एक्स मॅनेजरला ऐश्वर्याने ठेवले कामावर कॅन्सिंग्टन पॅलेसने ट्विट केलेल्या फोटोंमध्ये प्रिंस हॅरी आणि मेगनमधील प्रेम दिसून येते . एका फोटोत मेगन साखरपुड्यातील तिची अंगठी झळकवताना दिसते तर दुसऱ्या फोटोत हे जोडपे शाही अंदाजात पोज देताना पाहावयास मिळते . प्रिंस हॅरी आणि मेगनमधील हे सुंदर क्षण सेलिब्रिटी फोटोग्राफर अलेक्सी लूबोमिरस्की Alexi Lubomirski याने आपल्या कॅमेऱ्यात कैद केले आहेत . याआधी अॅलेक्सीने जुलिया रॉबर्ट्स , बेयॉन्से , सलमा हयेक , केट विन्सलेट , अँजेलिना जोली आणि क्रिस्टन स्टुअर्ट यांचेही फोटो काढले आहेत . सुत्रांच्या माहितीनुसार प्रिंस आणि मेगनचे हे फोटो याच आठवड्यात फ्रॉगमोर हाउस येथे काढण्यात आले . वाचा : पाहा , विराट - अनुष्काला पंतप्रधानांनी काय गिफ्ट दिले ‘डेली मेल’ने प्रसिद्ध केलेल्या वृत्तानुसार चार महिन्यांच्या रिलेशनशिपनंतर हॅरीने मेगनला लग्नाची मागणी घातली होती . शाही घराण्यात घालून देण्यात आलेल्या नियमांप्रमाणे हॅरीला मेगनशी लग्न करण्यासाठी ब्रिटनच्या राणीची रितसर परवानगी घ्यावी लागली . राजघराण्यात शाही मुकुटाचे मानकरी असणाऱ्यांमध्ये हॅरी पाचव्या क्रमांकावर असल्यामुळेच चित्रपट अभिनेत्रीसोबत विवाहबद्ध होण्यासाठी त्याला राणीची परवानगी घ्यावी लागली . त्यानंतर काही दिवसांनीच राणीच्या सहमतीनेच हॅरी आणि मेगनचा साखरपुडा पार पडला होता .


बॉलिवूड अभिनेता अक्षय कुमार सध्या त्याच्या आगामी चित्रपटाच्या प्रसिद्धीमध्ये व्यग्र आहे . अवघ्या १८ कोटींच्या निर्मिती खर्चामध्ये साकारलेल्या ‘पॅडमॅन’कडून या चित्रपटाशी संलग्न प्रत्येकाच्या अनेक अपेक्षा आहेत . अरुणाचलम् मुरुगानंदम् यांच्या आयुष्यावर आधारित या चित्रपटाच्या निमित्ताने तो प्रेक्षकांचे मनोरंजन करण्यासोबतच एक महत्त्वाचा संदेशही समाजापर्यंत पोहोचवतोय . ‘टॉयलेट - एक प्रेम कथा’ या चित्रपटातून स्वच्छतेचा मुद्दा उचलून धरलेला हा खिलाडी सध्या महिला , मासिक पाळी , त्यादरम्यान महिलांना तोंड द्याव्या लागणाऱ्या अडचणी या मुद्द्यांकडे सर्वांचे लक्ष वेधतोय . ‘पॅडमॅन’चा ट्रेलर प्रदर्शित झाल्य़ापासून पुरुषांमध्येही या ट्रेलरचीच चर्चा आहे . सॅनिटरी पॅडच्या विषयावर तेसुद्धा खुलेपणाने बोलत आहेत . या साऱ्याचा मला आनंद होतोय , असे अक्षयने ‘फर्स्टपोस्ट’शी बोलताना स्पष्ट केले . समाजात एक महत्त्वपूर्ण बदल घडवून आणणारा हा चित्रपट एका संवेदनशील विषयावर आधारित नसल्याचं ठाम मतही त्याने यावेळी मांडलं . त्याविषयीच माहिती देत तो म्हणाला , ‘सर्वप्रथम तर हा चित्रपट संवेदनशील विषयावर आधारित नाही . मासिक पाळी ही मानवी शरीरात होणारी एक नैसर्गिक प्रक्रिया आहे . त्यामुळे त्याविषयी असणारे सर्व न्यूनगंड आणि गैरसमज मोडीत काढत परिपक्वतेने हा मुद्दा सर्वांनीच समजून घेतला पाहिजे . अगदी महिलांनीसुद्धा या विषयी कुजबूज न करता खुलेपणाने चर्चा करायला हवी . ’ वाचा : ‘मंक’चा प्याला प्यायलेल्या संजय मिश्राला पाहिलात का ? आपणही वयाच्या २० व्या वर्षी या सर्व गोष्टींविषयी जाणून होतो , असेही त्याने या मुलाखतीत सांगितले . ‘मी स्वतः पॅड कधीच हातात घेतला नव्हता . माझ्या घरातूनही मला सॅनिटरी पॅड घेऊन येण्यास कधीच सांगण्यात आले नव्हते . गेल्या दोन वर्षांमध्येच या गोष्टीविषयी मला मोलाची माहिती मिळाली . यातूनच एक गोष्ट माझ्या लक्षात आली की , मासिक पाळी आलेल्या महिलांना अशुद्ध समजले जाते आणि त्यांना हीन वागणूक दिली जाते . स्वयंपाक घरात प्रवेश करायचा नाही , लोणच्याच्या बरण्यांना स्पर्श करायचा नाही , मंदिरात जायचे नाही , केस धुवायचे असे विविध निर्बंध त्यांच्यावर लावण्यात येतात . इतकेच नव्हे तर मासिक पाळीच्या वेळी काहीच मार्ग नसल्यामुळे अखेर काही मुलींना शाळाही सोडावी लागली आहे’ , असे म्हणत अक्षयने खंत व्यक्त केली .


अमेरिकेतील नामांकित फोन निर्मिती करणाऱ्या कंपन्यांपैकी एक असणाऱ्या इनफोकसने काल भारतामध्ये दोन नवे फोन लॉन्च केले . टर्बो फाइव्ह प्लस आणि स्नॅप फोर अशी या दोन फोनची नावे आहेत . इन फोकस स्नॅप या फोनमध्ये एक दोन नव्हे तर चक्क चार कॅमेरा देण्यात आलेले आहेत . १३ आणि ८ मेगापिक्सलचा असे दोन बॅक कॅमेरा या मोबाईलला असून आठ मेगापिक्सलचे दोन फ्रण्ट कॅमेरा मोबाईलमध्ये देण्यात आले आहेत . बॅक कॅमेऱ्याबरोबर ड्युअल एलईडी फ्लॅश लाइट्स देण्यात आले आहेत . हा ड्युएल सिम फोन असून तो अॅण्ड्रॉइड ७ ऑपरेटिंग सिस्टिमवर चालतो . पूर्ण मेटॅलिक बॉडी असणाऱ्या या फोनमध्ये चार जीबी रॅम असून इंटरनल स्टोअरेज ६४ जीबी इतकी आहे . फोनमध्ये ऑक्टाकोअर मिडियाटेक प्रोसेसर आहे . फोनची स्क्रीन ५ . २ इंचाची एचडी स्क्रीन आहे . फोनमधील बॅटरी तीन हजार एमएएच क्षमतेची आहे . तर फिंगरप्रिंट स्कॅनर होम बटणमध्येच इंटिग्रेट करण्यात आले आहे . इन फोकस स्नॅपची बॅटरीची क्षमता कमी वाटत असल्यास युझर्स इनफोकस टर्बो फाइव्ह प्लसचा विचार करु शकतात . हा फोन इन फोकस स्नॅपपेक्षा आकाराने मोठा असण्याबरोबरच याची बॅटरही ४ हजार ९५० एमएएच क्षमतेची आहे . ५ . ५ इंच एचडी स्क्रीन असणाऱ्या या फोनला १३ मेगापिक्सल आणि ५ मेगा पिक्सल असे दोन बॅक कॅमेरा आहेत . फ्रण्ट कॅमेरा ५ मेगापिक्सलचा असून ऑक्टाकोअर मिडियाटेक प्रोसेसरवर चालणाऱ्या फोनला ३ जीबी रॅम देण्यात आली आहे . फोनची एक्सपांडेबल स्टोअर कॅपेसिटी ३२ जीबी आहे . दोन्ही फोन फोरजी एलटीई नेटवर्कवला सपोर्ट करतात . टर्बो ५ प्लसची किंमत ८ हजार ९९९ रुपये आहे तर स्नॅप ४ ची किंमत ११ हजार ९९९ रुपये आहे . टर्बो ५ २१ सप्टेंबरपासून तर स्नॅप ४ २६ सप्टेंबर पासून अॅमेझॉन वेबसाईटवरून विक्रीसाठी उपलब्ध होणार आहे .


भारत आणि ऑस्ट्रेलिया यांच्यात सुरू असलेल्या बॉर्डर - गावस्कर कसोटी मालिकेतील तिसऱ्या कसोटी सामन्यात मयंक अग्रवालने नाबाद अर्धशतकी खेळी केली आहे . मयंकने पदार्पणाच्या सामन्यातच अर्धशतकी खेळी केली आहे . ऑस्ट्रेलियामध्ये पदार्पणात अर्धशतक झळकवणारा मयंक दुसरा भारतीय खेळाडू आहे . याआधी १९४७ मध्ये दत्तू फाडकर यांनी ऑस्ट्रेलियामध्ये पदार्पणात अर्धशतकी खेळी केली होती . १९४७ नंतर पदार्पणात ऑस्ट्रेलियामध्ये दमदार कामगिरी करण्याचा कारनामा मयंकने केला आहे . पदार्पणातच सलामीला अर्धशतक झळकावणारा मयंक पहिलाच भारतीय आहे . दत्तू फाडकर यांनी मधल्या फळीत खेळताना ऑस्ट्रेलियामध्ये पदार्पणात अर्धशतक झळकावले होते . पहिल्या दोन कसोटी सामन्यात अपयशी ठरलेल्या जोडीला कंटाळून अखेर भारतीय संघ व्यवस्थापनाने आज बॉक्सिंग डे कसोटीसाठी संघात दोन नवीन सलामीवीरांना संधी दिली आहे . त्यापैकी मयंक अग्रवाल हा सलामीवीर ऐतिहासिक क्षणाचा साक्षीदार ठरला आहे . मयंक अग्रवाल हा ऑस्ट्रेलियाच्या भूमीवर सलामीवीर म्हणून पदार्पण करणारा दुसरा भारतीय खेळाडू ठरला आहे . १९४७ साली आमिर इलाही नावाच्या खेळाडूने भारतातर्फे सलामीवीर म्हणून कसोटी पदार्पण केले होते . पण इलाही त्यांनी आपल्या पदार्पणाच्या सामन्यात दुसऱ्या डावात सलामी फलंदाजी केली होती . सिडनी येथे झालेल्या सामन्यात इलाही यांनी सलामी करत शानदार खेळी केली होती . त्यानंतर ऑस्ट्रेलियात पदार्पणाच्या सामन्यात सलामीवीर म्हणून खेळणारा मयंक हा दुसरा भारतीय ठरला आहे . याशिवाय , हा सामना आणखी एका कारणासाठी महत्वाचा ठरला . भारतीय संघासाठी दोनही फलंदाज सलामीला प्रथमच फलंदाजी करण्याची ही भारताची एकूण ५३२ कसोटी सामन्यातील केवळ तिसरीच वेळ ठरली आहे . तब्बल ८२ वर्षाच्या कालावधीनंतर भारताने एकाच वेळी दोन नवे सलामीवीर खेळवले आहेत . दरम्यान , आज सामना सुरु होण्याआधी मयंकला कसोटी कॅप देण्यात आली .


वादग्रस्त विनोदी कलाकार तन्मय भट्टने १९ महिन्यात १०९ किलो वजन कमी करुन वजनदार व्यक्तींना आत्मविश्वास देणारा कारनामा केला आहे . तन्मयने आपल्या तंदुरुस्तीसाठी ३ महिन्यांच्या टप्प्यामध्ये वजन कमी करण्याचे नियोजन केले आहे . १०९ किलो वजन कमी करुन त्याने नियोजनबद्धरित्या आपले वजन कमी करत असल्याचे दाखवून दिले आहे . वजन कमी करण्यासाठी केवळ कलाकारच नाही तर अनेकजण कसरती करत असतात . वाढणाऱ्या वजनावर नियंत्रण ठेवण्यासाठी डायट कमी करणे , कसरतीचा आधार घेणे असे अनेक उपाय केले जातात . यामध्ये सर्वात महत्त्वाचे असते ते नियोजन . योग्य नियोजनाने असाध्य गोष्ट साध्य करता येऊ शकते . हेच तन्मयने दाखवून दिले आहे . भारतरत्न सचिन तेंडुलकर आणि लता मंगेशकर यांचा अपमानास्पद व्हिडिओ तयार केल्यामुळे तन्मय चर्चेत आला होता . तन्मय भट्टच्या वादग्रस्त व्हिडिओनंतर नेटीझन्सनीही त्याची चांगलीच फिरकी घेतली होती . शिवसेनेने आक्रमक पवित्रा घेत त्याला रुग्णाची उपमा दिली होती . प्रसिद्ध आणि लोकप्रिय चेहऱ्यांची थट्टा करणाऱ्या या कलाकाराला चाबकाने फटकारले पाहिजे , असे शिवसेनेने म्हटले होते . तन्मय भट्टच्या वादग्रस्त व्हिडिओवर देशभरात चांगलीच चर्चा रंगली होती . त्याने लता मंगेशकर आणि सचिन तेंडुलकर यांच्यावर बनवलेल्या वादग्रस्त व्हिडिओवर विनोदी कलाकार गौरव गेरा याने आपल्या अंदाजात तन्मयला चपराक लगावली होती . लता मंगेशकर आणि सचिन तेंडुलकर यांची खिल्ली उडवणाऱ्या तन्मयने बॉलिवूड अभिनेत्री प्रियांकाची देखील खिल्ली उडवली होती . ट्विटरवरुन तन्मयने प्रियांकाच्या नावावरुन तिची खिल्ली उडवली . प्रियांकाने देखील त्याला सडेतोड उत्तर दिले होते . वजन कमी करुन थक्क करणारा तन्मय पहिला सेलिब्रिटी नाही . यापूर्वी उद्योजक मुकेश अंबानी यांचा मुलगा अनंत अंबानीने आपले वजन कमी करुन अनेकांना आश्चर्याचा धक्का दिला होता . अतिलठ्ठपणामुळे त्रस्त असलेल्या अनंत अंबानीने चक्क १८ महिन्यांत १०८ किलो वजन घटवलं होते . त्याच्या नव्या लूकची खुद्ध सलमान खानने प्रशंसा केली होती . १८ महिन्यात १०८ किलो वजन कमी करण्यासाठी प्रबळ इच्छाशक्तीची गरज असते . मला त्याचा आदर वाटतो . असे ट्विट सलमान खानने केले होते . भारताचा कॅप्टन कूल महेंद्रसिंग धोनी यानेदेखील शिस्त आणि निर्धाराने अनंतने वजन कमी केल्याबद्दल त्याची प्रशंसा केली .


रॉयल एनफिल्डने क्लासिक ५०० बुलेटचं नवं एडिशन लॉन्च केलं आहे . याचं नाव पेगासस असं ठेवण्यात आलं आहे . ही बुलेट दुसऱ्या महायुद्धात ब्रिटीश पॅराट्रूपर्सकडून वापरण्यात आलेल्या RE / WE 125 बाइकवरुन प्रेरित आहे . या बाइकची फ्लाईंग फ्ली म्हणूनही ओळख आहे . जगभरात या बाइकचे रॉयल एनफिल्ड फक्त एक हजार युनिट्स तयार करणार आहे . याचा अर्थ हे अत्यंत लिमिटेड एडिशन मॉडल असणार आहे . यामधील १९० युनिट्स एकट्या ब्रिटनमध्ये विकले जाणार आहेत . पेगाससची किंमत ४ , ९९९ ब्रिटीश पाऊंड्स म्हणजे जवळपास ४ . ५ लाख रुपये असणार आहे . जुलैपासून बुकिंगला सुरुवात होईल . भारतामध्ये या बाइकची काय किंमत असणार आहे याचा खुलासा अद्याप झालेला नाही . भारतात एकूण २५० युनिट्स विकले जाणार आहेत . कंपनीकडून देण्यात आलेल्या माहितीनुसार , पेगासस मॉडेल दोन रंगांमध्ये उपलब्ध असणार आहे . यामधील मिलिट्री ओलिव्ह ग्रीन शेडला भारतात विकण्याची परवानगी मिळेल की नाही हे अद्याप स्पष्ट नाही . या सर्व Classic 500 Pegasus एडिशन बुलेटला युनिक सिरियल नंबर देण्यात येईल , जो फ्यूएल टँकवर असेल . Royal Enfield Classic 500 Pegasus लिमिटेड एडिशन मॉडेलमध्ये ४९९ सीसी , एअर कूल्ड , सिंगल सिलेंडर इंजिन देण्यात येईल . हे इंजिन ५२५० आरपीएमवर २७ . २ बीएचपी पॉवर आणि ४००० आरपीएमवर ४१ . ३ न्यूटन मीटर टॉर्क जनरेट करेल . बाइकचा कर्ब वेट १९४ किलोग्राम आहे . सर्व मॉडेल्सवर ब्राऊन हॅण्डलबार ग्रिप्स , लेदर स्ट्रॅप , काळ्या रंगाचे सायलेन्सर , रिम्स , किकस्टार्ट लिव्हर आणि पेडल्स दिसतील .


अॅक्शनचा भरणा असलेल्या ‘रेस ३’ या सलमान खानच्या आगामी चित्रपटाचा ट्रेलर प्रदर्शित झाला आणि सोशल मीडियावर त्याचीच चर्चा होऊ लागली . अवघ्या ४८ तासांत ३ लाख १० हजार व्ह्यूज मिळवणारा हा ट्रेलर सोशल मीडियावर ट्रोलिंगचा शिकार झाला . ट्रेलरमध्ये संवाद कमी आणि अॅक्शन जास्त आणि काही अर्थहिन संवाद यांमुळे तो ट्रोल झाला आणि खिल्ली उडवणारे बरेच मीम्स व्हायरल होऊ लागले . मात्र , आता सलमानने ट्रोल करणाऱ्या नेटकऱ्यांना त्याच्या ‘दबंग स्टाईल’नेच उत्तर दिलं आहे . ‘दस का दम’च्या नव्या सीझनच्या लाँचप्रसंगी सलमानला ‘रेस ३’च्या ट्रोलविषयी प्रश्न विचारण्यात आला होता . ‘तुम्ही याला ट्रोलिंग म्हणाल का ? एक किंवा दोन फॉलोअर्स असणाऱ्यांनी कमेंट करणं म्हणजे ट्रोलिंग ठरतं का ? अशा प्रकारच्या ट्रोलवर कोणाचं नियंत्रण आहे हे तुम्हाला माहित आहे का ? नाही ना . . किती वाईट आहे मग हे . एक किंवा दोन फॉलोअर्स असणारा एखादा ट्रोल करत असेल तर त्याला ट्रोलिंग म्हणत नाही , ’ अशा शब्दांत ‘दबंग’ खानने उत्तर दिलं . Photo : विजय मल्ल्याच्या रुपातील गोविंदाला पाहिलंत का ? सलमान खान , जॅकलिन फर्नांडिस , अनिल कपूर , बॉबी देओल , डेझी शाह अशी तगडी स्टारकास्ट असणाऱ्या या चित्रपटाच्या ट्रेलरमध्ये कलाकारांचा अभिनयच कुठे दिसला नाही , अशी प्रतिक्रिया अनेकांनी दिली . तर फक्त आणि फक्त मोठ्या बजेटमुळेच सलमानचा हा चित्रपट चर्चेत असल्याच्या प्रतिक्रियाही नेटकऱ्यांनी दिल्या .


अभिनेत्री दिशा पटानीने ‘एमएस धोनी - द अनटोल्ड स्टोरी’ या सिनेमातून सिनेसृष्टीत पदार्पण केले होते . यानंतर ती कुंग फू योगा या सिनेमात दिसली होती . तिच्या पहिल्या सिनेमात तिने सुशांत सिंग राजपूतसोबत काम केले तर दुसऱ्या सिनेमात सोनू सूद आणि हॉलिवूड अभिनेता जॅकी चॅनसोबत काम केले . असे असले तरी सातत्याने तिचे नाव टायगर श्रॉफशी जोडले जात आहे . दोघंही एकमेकांना चांगले मित्रच मानतात . असे असले तरी अनेक पार्ट्यांमध्ये किंवा सार्वजनिक ठिकाणी दोघांना एकत्र पाहण्यात आले आहे . दोघांनी ‘बेफिक्रा’ या म्युझिक अल्बममध्ये एकत्र काम केले आहे . सध्या दिशा तिच्या नृत्याकडे अधिक लक्ष देताना दिसत आहे . नुकताच दिशाने तिच्या नृत्याचा एक व्हिडिओ इन्स्टाग्रामवर शेअर केला आहे . हा व्हिडिओ व्हायरलही होत आहे . बऱ्याचजणांनी हा व्हिडिओ शेअर करत दिशाचे नृत्यकौशल्य पाहत त्याला दाद दिली आहे . दरम्यान , डब्बू रत्नानी या प्रसिद्ध छायाचित्रकाराच्या नव्या वर्षाच्या कॅलेंडरसाठी दिशाने टॉपलेस फोटोशूट केले होते . तिने हा फोटो ट्विटरच्या माध्यमातून शेअर केल्यानंतर तिच्या या अवतारावर टीका होत होती . ट्विटरव्यतिरिक्त दिशा पटानीने इन्स्टाग्रामवर देखील हा फोटो शेअर केला होता . नशीले डोळे आणि अनोख्या केशरचना या अवतारात दिशाने या फोटोशूटसाठी पोझ दिली होती . टॉपलेस फोटोबद्दल दिशानेही आपली प्रतिक्रिया दिली होती . ‘मी टॉपलेस नाही , या फोटोमध्ये फक्त माझी पाठ दिसत आहे . माझ्या शरिराविषयी मला आत्मविश्वास असल्यामुळेच मला ही पोझ देताना समस्या आली नाही . ’ असे दिशाने म्हटले होते . गतवर्षीच्या कॅलेंडरसाठी डब्बूने २४ सेलिब्रेटींचे फोटोशूट केले होते . यामध्ये अमिताभ बच्चन , शाहरुख खान , यांच्यासह ऐश्वर्या राय बच्चन , प्रियांका चोप्रा , विद्या बालन , आलिया भट्ट , परिणीति चोपड़ा , सोनाक्षी सिन्हा , सनी लिओनी , अनुष्का शर्मा , जॅकलीन फर्नांडीस , श्रद्धा कपूर आणि क्रिती सॅनॉन या अभिनेत्रींचा समावेश होता . डब्बू रत्नानीने त्याचे सेलिब्रिटी कॅलेण्डर लॉन्च केले तेव्हा विविध बॉलिवूड सेलिब्रिटींनी या कॅलेण्डर लॉन्च सोहळ्याला हजेरी लावत कार्यक्रमाची रंगत आणखीनच वाढविली होती . रेखा , शाहरुख खान , सन्नी लिओनी , टायगर श्रॉफ , वरुण धवन , क्रिती सेनॉन आणि बऱ्याच सेलिब्रिटींनी या कार्यक्रमात हजेरी लावली होती .


अपार कष्ट , जिद्द व त्यासोबत आईची मिळालेली साथ या बळावर कोणत्याही परिस्थितीवर मात करून यशाला गवसणी घालता येते , हे नागपूरकर क्रिकेटपटू मोना मेश्रामने सिद्ध करून दाखवले . दहा बाय दहाच्या दोन छोटय़ा खोल्यांमध्ये राहणाऱ्या मोनाने थेट आंतरराष्ट्रीय क्रिकेट मदानावर झेप घेतली . यशामागे जसे तिचे श्रेय आहे , तसेच तिची आई छाया मेश्राम यांचेही आहे , कारण जेव्हा मोना अगदी पाच वर्षांची होती , तेव्हा तिचे वडील राजेश मेश्राम हे घर सोडून निघून गेले . त्यामुळे तिला वडिलांचे प्रेम हे आईनेच दिले . तिची लहान बहीण सपना ही तेव्हा दोन वर्षांची होती . घरची सर्व जबाबदारी तिच्या आईच्या खांद्यावर आली . अशात तिच्या आईने जेवणाचे डबे तयार करण्याचा छोटा व्यवसाय सुरू करून आपल्या मुलींच्या उज्ज्वल भवितव्याची स्वप्ने पाहिली . यासाठी त्यांना कठीण परिस्थितीला सामोरे जावे लागले . गेली दोन दशके विद्यार्थ्यांसाठी डबे बनवणाऱ्या छाया यांनी मोना व सपना या दोघींनाही क्रीडा क्षेत्रात अग्रेसर बनवले . सपना व्हॉलीबॉलची राष्ट्रीय खेळाडू असून तिलादेखील क्रिकेटपटू व्हायचे असल्याने ती सध्या व्हीसीएमध्ये सराव करीत आहे . आजदेखील जेवणाचे डबे बनवण्यावर या कुटुंबाचा चरितार्थ चालतो . मोनाची आई छायादेखील शालेय स्तरावर उत्तम कराटेपटू होत्या . अगदी सहज मदानावर गेलेली मोना आंतरराष्ट्रीय क्रिकेटपटू झाली . तिला सुरुवातीपासूनच खेळाची आवड होती . घरासमोरील मदानावर खेळणारी मोना मुळात व्हॉलीबॉलपटू आहे . शालेय स्तरावर कामगिरी दाखवल्यानंतर तिने प्रथम जिल्हा स्तरावर व त्यानंतर २००४मध्ये राष्ट्रीय व्हॉलीबॉल संघात आपली चमकदार कामगिरी दाखवली . मोना शिकत असलेल्या नूतन भारत शाळेत महिलांच्या क्रिकेट स्पर्धा होत असत . अशात तिने सहज हातात बॅट पकडली आणि थेट शतक झळकावले . त्यानंतर कर्णेवार क्रिकेट क्लबमध्ये तिची फलंदाजी बघून तिला लेदर बॉलने खेळण्याचे धडे दिले . तेव्हापासून तिचा खऱ्या अर्थाने क्रिकेट प्रवास सुरू झाला . आंतरक्लब स्पध्रेत अनेक सामने गाजवल्यानंतर ती वेस्टर्न कोल्ड फिल्डच्या संघाकडून खेळू लागली . तिची विदर्भ क्रिकेट असोसिएशनच्या संघात निवड झाली . तेथे तिला प्रशांत पंडित यांचे योग्य प्रशिक्षण लाभले . तिने संधीचे सोने करून दाखवले . आज ती विदर्भ महिला क्रिकेट संघाची कर्णधार आहे . २४ जून २०१२ या दिवशी प्रथमच तिने भारतीय महिला संघात स्थान प्राप्त करून आर्यलडविरुद्ध एकदिवसीय सामन्यात पदार्पण केले . त्यानंतर तिने थेट विश्वचषकात भारतीय संघात स्थान मिळवले . कष्टाचे मोल काय असते , हे मोनाला चांगलेच माहीत आहे . घरची आíथक परिस्थिती नाजूक असल्यामुळे तिच्याजवळ स्वतःची किटबॅग नव्हती . ती दररोज दोन वेळा अभ्यंकर नगर येथून सिव्हिल लाइन जवळपास १० किमी सरावासाठी सायकलीने जात असे . किटबॅग नसल्याने ती आपले क्रिकेटचे साहित्य पोत्यामध्ये घेऊन जायची . हे बघून एकदा प्रशिक्षक बाबा रॉक्स यांनी तिला किटबॅगबद्दल विचारणा केली . मात्र पसे आल्यावर आई किटबॅग घेऊन देईल , असे तिने सांगितले . दुसऱ्या दिवशी रॉक्स यांनी तिला किटबॅग दिली आणि तिचा आनंद गगनात मावेनासा झाला . अशात तिच्या कामगिरीत कमालीची सुधारणा दिसू लागली . सध्या ती हैदराबाद येथील प्रशिक्षक टी . दिलीप यांच्या मार्गदर्शनाखाली सराव करीत आहे . ‘‘मोना माझ्या पोटी जन्माला आली हे माझे भाग्य आहे . परिस्थितीशी तिने जुळून घेतले . कधीही हट्ट केला नाही . जे मिळेल , त्यात समाधान व्यक्त केले . मात्र खेळाबाबत तिने कधीही हलगर्जीपणा केला नाही . सुरुवातीला मला डबे तयार करण्यात तिने मदतही केली . सोबतच लहान बहिणीसाठी अनेक गोष्टींचा त्यागही केला . ती फार समजूतदार आहे . मात्र आता मला डबे करू नकोस , असे ती सांगते . आई , तू खूप कष्ट केले . आता तुझे कष्ट करण्याचे दिवस संपले . तिला २०१२ मध्ये रेल्वेत नोकरी लागली आणि आमची आíथक परिस्थिती बऱ्यापकी सुधारली . तिची मेहनत मी बघितली आहे . ते दिवस आठवले की डोळ्यांत पाणी येते . मात्र आता तिच्या कामगिरीमुळे डोळ्यांत आनंदाचे अश्रू आहेत , ’’ असे तिची आई अभिमानाने सांगते .


गोवर हा संक्रमक व घातक आजार असून त्यामुळे २०१६ मध्ये देशात ५० हजार मुलांचा मृत्यू झाला होता . तर रूबेला सौम्य संक्रमक आजार असला असून तो मुलांना तसेच प्रौढ व्यक्तींना देखील होतो . गर्भवती स्त्रियांना हा आजार झाला तर अचानक गर्भपात अथवा बाळांना जन्मजात शाररिक दोष निर्माण होवून शकतो . त्यामुळे भारत सरकारने गोवर आजाराचे निमुर्लन व रूबेला आजाराचे नियंत्रण करण्याचे उदिष्ट ठेवले आहे . २७ नोव्हेंबर म्हणजेच आजपासून राज्यभर व्यापक लसीकरण मोहीम राबविण्यात येणार आहे . गोवर हा विषाणूंपासून होणारा संसर्गजन्य आजार आहे . गोवरचे विषाणू शिंकण्या किंवा खोकण्यातून हवेत पसरतात . गोवर झालेल्या व्यक्तीकडून हा आजार अंगावर लाल पुरळ येण्याच्या तीन दिवस आधी व चार ते सहा दिवस नंतर दुसऱ्या व्यक्तीकडे संक्रमित होतो . गोवरचा खोकला जाण्यास दोन आठवडे लागतात . हा आजार कोणत्याही वयोगटात होऊ शकतो . गोवर झालेल्या रुग्णामध्ये शरीरातील ‘अ’ जीवनसत्त्वाची मात्रा खूप कमी होते . जीवनसत्त्व ‘अ’ कमी झाल्याने रुग्णाला डोळ्यांचे आजार , अतिसार , न्यूमोनिया , मेंदूज्वर असे आजार होण्याचा संभव असतो . काही बालकांमध्ये जीवनसत्त्व ‘अ’च्या कमतरतेमुळे अंधत्व येते . गोवरमुळे होणारा न्यूमोनिया हा बऱ्याच वेळा तीव्र स्वरूपाचा असतो . गोवर हा विषाणूजन्य आजार असल्याने विशिष्ट असे औषध त्यावर नाही . लक्षणांनुसार त्यावर उपचार केले जातात . बाळाच्या शरीरातील पाण्याचे प्रमाण संतुलित राखणे . ज्यांना श्वसनाला त्रास होत आहे , त्यांना ऑक्सिजन किंवा कृत्रिम श्वासोच्छ्वास पुरवणे असे उपाय करावे लागतात . रुबेला हाही विषाणूजन्य आजार आहे . या आजाराची लक्षणे ही गोवरसारखीच असतात ; परंतु गोवरप्रमाणे तीव्र नसतात . मात्र या दोन्ही आजारांसाठी वेळीच लसीकरण करणे आवश्यक असून त्याकडे पालकांनी अदिबात दुर्लक्ष करु नये . नऊ महिने ते १५ वर्ष वयोगटातील सर्व मुला - मुलींना ही लस यापूर्वी जरी देण्यात आली असेल तरी अतिरिक्त संरक्षण म्हणून पुन्हा लस द्यावी असे सरकारकडून वारंवार सांगण्यात येते . नऊ महिने ते १५ वर्षांपर्यंतच्या सुमारे ३ कोटी ३८ लाख बालकांच्या लसीकरणाचे उद्दिष्ट निश्चित करण्यात आले असून राज्यातील सुमारे ९५ टक्के बालकांना लसीकरण करण्यासाठी आरोग्य विभाग सज्ज झाला आहे .


हिंदी चित्रपटसृष्टीतील लाडका ‘संजूबाबा’ म्हणजेच अभिनेता संजय दत्त याच्या आयुष्यावर आधारित चित्रपटाची निर्मिती होते आहे . राजकुमार हिरानी यांच्या चित्रपटामध्ये बॉलिवूडमधील आघाडीचा कलाकार रणबीर कपूर या चित्रपटात संजय दत्तची भूमिका साकारताना दिसणार आहे . पण संजय दत्तला आपल्या भूमिकेत रणबीर कपूरची निवड आवडलेली दिसत नाही . नुकतेच संजय दत्तने आपल्या घरी झालेल्या पार्टीमध्ये रणबीरची फिरकी घेतली . रणबीर विषयी त्याने केलेल्या वक्तव्याने खुद्द रणबीर देखील हैराण झाला . या चित्रपटात भूमिका करणे कठिण असल्याचा सल्ला खुद्द संजय दत्तने रणबीरला दिला आहे . संजय दत्तच्या घरी झालेल्या पार्टीमध्ये रणबीरला संजय दत्तकडून अभिनयाचा डोस मिळाला . या पार्टिमध्ये चित्रपटाचे दिग्दर्शक राजकुमार हिरानी आणि डेविड धवन देखील उपस्थित होते . पार्टीमध्ये संजय दत्तने रणबीरला घेऊन ‘लड्डू’ नावाचा चित्रपट करण्याची इच्छा व्यक्त केली . संजयच्या या इच्छेवर रणबीरने जेव्हा ‘लड्ड’ असा पुनरउच्चार केल्यानंतर संजय दत्तने या चित्रपटानंतर आपण ‘इमरती’ , ‘जलेबी’ आणि ‘पेडा’ हे चित्रपटाची तयारी करु , असे बोलत रणबीरची फिरकी घेतली . यावेळी रणवीरने ‘माचो मॅन’ सारख्या भूमिका साकारायला हव्यात , असेही संजय दत्त यावेळी म्हणाला . सलमान खान , अजय देवगण यांनी ‘माचो मॅन’ची भूमिका साकारली नसती तर ते या क्षेत्रात टिकले नसते . असा सल्लाही संजय दत्तने यावेळी रणबीरला दिला . संजय दत्तच्या शिकवणीतून संजय दत्तची पत्नी मान्यताने रणबीरची सुटका केली . कपूर आणि दत्त कुटुंबियांमध्ये फारसे चांगले संबंध नाहीत . त्याचे मुख्य कारण म्हणजे हिंदी चित्रपटसृष्टीत गाजलेली राज कपूर आणि नर्गिस यांची एकमेवाद्वितीय प्रेमकथा . आजही संजय दत्त किंवा त्यांच्या कुटुंबियांबद्दल कपूर खानदानात कोणाला विचारणा झाल्याचे ऐकिवात नाही . आणि झालीच असेल तर क पूर कुटुंबियांनी कधीही अशा प्रश्नांना उत्तर दिलेले नाही . या सगळ्या पाश्र्वभूमीवर रणबीरने संजय दत्तच्या भूमिकेसाठी दिलेला होकार हा इतरांनाच नव्हे तर त्याच्या घरच्यांनाही आश्चर्यचकित करणारा आहे . रणबीरने मात्र हा चित्रपट आणि विशेष म्हणजे संजय दत्तची भूमिका करण्याची संधी आपल्याला मिळाल्याबद्दल आनंद व्यक्त केला आहे . या चित्रपटाचे चित्रिकरण पुढच्या वर्षी सुरु करण्यात येणार आहे . पडद्यावर संजूची भूमिका साकारणे हे खूप कठीण काम आहे . आणि अशी भूमिका जेव्हा विश्वासाने तुमच्यावर सोपवली जाते तेव्हा ती मोठी जबाबदारी असते . संजय दत्तचे आयुष्य हे एखाद्या रोलर कोस्टरप्रमाणे उभे - आडवे असे राहिलेले आहे . असे यापूर्वी रणबीरने म्हटले होते .


सिनेसंगीत जगतात ज्यांच्या संगीताने रसिकांना बेधुंद केले , ठेका धरायला लावले असे लक्ष्मीकांत - प्यारेलाल या जोडीतील लक्ष्मीकांत यांना यावर्षीचा मोहम्मद रफी जीवनगौरव पुरस्कार मरणोत्तर प्रदान करण्यात येणार आहे . तर प्रसिद्ध गायिका उषा तिमोथी यांना रफी पुरस्कार देऊन सन्मानित करण्यात येणार आहे . मोहम्मद रफी यांच्या ९३ व्या जयंती निमित्त केंद्रीय अल्पसंख्याक मंत्री मुख्तार अब्बास नकवी यांच्या हस्ते हे पुरस्कार देण्यात येणार असल्याची घोषणा मुंबई भाजपा अध्यक्ष आमदार अॅड . आशिष शेलार यांनी केली . आशिष शेलार यांच्या स्पंदन या संस्थेतर्फे मोहम्मद रफी यांच्या वाढदिवसा दिवशी त्यांच्या स्मृती प्रित्यर्थ दरवर्षी एका संगीत क्षेत्रातील ज्येष्ठ कलावंताला जीवन गौरव व मोहम्मद रफी पुरस्कार देऊन गौरवण्यात येते . पुरस्काराचे हे अकरावे वर्ष असून संगितकार लक्ष्मीकांत कुडाळकर यांना देण्यात येणा - या जीवन गौरव पुरस्कार एक लाख रू . धनादेश , स्मृतीचिन्ह आणि शाल श्रीफळ असे स्वरूप असून , उषा तिमोथी यांना देण्यात येणारा ५१ हजार रू . धनादेश आणि स्मृतीचिन्ह असे रफी पुरस्काराचे स्वरूप आहे . मोहम्मद रफी यांचे कुटुंबिय आमदार अॅड . आशिष शेलार यांच्या वांद्रे पश्चिम विधानसभा मतदार संघात वास्तव्यास असून त्यांच्या उपस्थितीत दरवर्षी हा पुरस्काराचा शानदार सोहळा रंगशारदा येथे पार पडतो . गेल्या दहा वर्षात मोहम्मद रफी यांच्या सोबत काम केलेल्या अनेक मान्यवरांना या पुरस्काराने सन्मानीत करण्यात आल्याने उत्तरोत्तर या पुरस्काराची प्रतिष्ठा वाढत गेली . वांद्रे पश्चिम रंगशारदा येथे २४ डिसेंबर रोजी दरवर्षी प्रमाणे हा पुरस्कार वितरण सोहळा संध्याकाळी ६ वा . सुरू होणार असून केंद्रीय मंत्री मुख्तार अब्बास नकवी यांच्या हस्ते या पुरस्काराचे वितरण केले जाणार आहे . यावेळी प्रसाद महाडकर यांच्या जीवनगाणीतर्फे ‘फिर रफी’ या बहारदार मैफिलीत ख्यातनाम गायक श्रीकांत नारायण हे मोहम्मह रफी यांची अजरामर गाणी सादर करणार आहेत . या कार्यक्रमाचे निवेदन संदीप कोकीळ करणार आहेत . हा कार्यक्रम विनामूल्य असून त्याच्या प्रवेशिका आमदार अॅड . आशिष शेलार यांच्या कार्यालयात उपलब्ध आहेत . यापुर्वी संगीतकार प्यारेलाल , आनंदजी , मरणोत्तर श्रीकांत ठाकरे , गायक अमीत कुमार यांच्यासह ज्येष्ठ गायिका उषा मंगेशकर , आशा भोसले , सुरेश वाडकर , शमशाद बेगम , संगितकार रवी , शैलेंद्र सिंग , नौशाद अली , पॅरेलाल , सुमन कल्याणपूर , अनुराधा पौडवाल , खय्याम या मान्यवर कलावंतासह ख्यातनाम निवेदक अमिन सयानी यांनांही यापुरस्काराने गौरविण्यात आले आहे .


ख्यातनाम कार निर्माती कंपनी Maruti Suzuki ने भारतीय बाजारात आपल्या नव्या Ertiga एमपीव्हीचं ( मल्टी पर्पज व्हेइकल ) नेक्स्ट जनरेशन मॉडेल लाँच केलं आहे . आज ( बुधवारी ) कंपनीने ही कार लाँच केली . मारुती सुझुकी एरेना डिलरशीप नेटवर्कद्वारेच या कारची विक्री होणार आहे . अवघ्या 11 हजार रुपयांमध्ये या कारसाठी नोंदणी सुरू आहे . 7 लाख 44 हजारांपासून पुढे या कारची किंमत ठेवण्यात आली आहे . नव्या कारचं डिझाइन आकर्षक आहे . जाणून घेऊया या कारची किंमत आणि खासियत – पेट्रोल ( 1.5 लिटर ) आणि डिझेल ( 1.3 लिटर ) अशा दोन्ही व्हेरिअंट्समध्ये ही कार उपलब्ध असणार आहे . पेट्रोल व्हेरिअंटमध्ये 1,500cc चं इंजिन आहे . याद्वारे 105hp पावर आणि 138Nm पिक टॉर्क जनरेट होईल . नव्या Ertiga ची 4,395mm इतकी लांबी , 1,735mm रुंदी आणि 1,690mm उंची असेल , तर 2,740mm व्हिल बेस असणार आहे . पेट्रोल व्हेरिअंटमध्ये ड्युअल - बॅटरी सेटअप असेल . तर डिझेल व्हेरिअंटमध्ये जुन्या मॉडेलप्रमाणेच सिंगल बॅटरी सेटअप असणार आहे . ऑबर्न रेड , मॅग्मा ग्रे , ऑक्सफोर्ड ब्ल्यू , आर्कटिक व्हाइट आणि सिल्की सिल्वर अशा पाच रंगांमध्ये ही कार उपलब्ध असेल . Ertiga चं हे नवं मॉडेल कंपनीच्या सर्व डिलर्सकडे उपलब्ध झाल्यानंतर सध्या बाजारात असलेल्या मॉडेलचं उत्पादन पूर्णतः थांबवण्यात येणार आहे . नवं मॉडेल लाँच झाल्यानंतर जुन्या मॉडेलचं नाव बदललं जाईल अशी शक्यता आधी वर्तवली जात होती , मात्र नवं मॉडेल लाँच झाल्यानंतर सध्या बाजारात असलेल्या मॉडेलचं उत्पादन पूर्णतः थांबवण्यात येणार असल्याचं कंपनीने स्पष्ट केलं आहे . मारुती सुझुकीने एप्रिल 2012 मध्ये Ertiga चं सध्या बाजारात असलेलं मॉडेल लाँच केलं होतं . त्यानंतर ऑक्टोबर 2015 मध्ये या मॉडेलचं मिड - सायकल अपडेट आणलं होतं . 2012 मध्ये लाँचिंग झाल्यापासून आतापर्यंत कंपनीने जवळपास 4.2 लाख युनिट्सची विक्री केली आहे . सध्याचं मॉडेल 1.4 - लिटर पेट्रोल आणि 1.3 - लिटर डिझेल इंजिनमध्ये उपलब्ध आहे .


छोट्या पडद्यावरील वादग्रस्त शो ‘बिग बॉस’चं १२ पर्व सुरु झालं आहे . परंतु कायम चर्चेत राहणाऱ्या या शोची सुरुवात म्हणावी तशी धमाकेदार झाली नाही . यासाठी वाईल्ड कार्ड एण्ट्रीच्या माध्यमातून माजी स्पर्धक शिल्पा शिंदे आणि विकास गुप्ताचा घरात प्रवेश होणार असल्याचं सांगण्यात येत आहे . या दरम्यानच भजनगायक अनुप जलोटा आणि सबा खानला मात्र घरातून बाहेर पडावं लागलं . त्यामुळे या शोला आता काही अंशी रंगतदार वळण मिळत आहेत . त्यातच आता दिपक ठाकूरने बिग बॉसच्या घरात त्याच्या प्रेमाची कबुली दिली आहे . त्यामुळे सध्या हा शो चांगलाच रंगला आहे . सबाने बहीण सोमी खानसोबत घरात एण्ट्री केली होती . मात्र सबाची घरातून एक्झिट झाल्यानंतर आता घरात सोमी एकटीच खेळ खेळत आहे . विशेष म्हणजे सबा घराबाहेर गेल्यानंतर तात्काळ दिपक ठाकूरने त्याच्या प्रेमाची कबूली दिली आहे . दिपकला शोच्या पहिल्या भागापासून सोमी आवडत असल्याचं साऱ्यांनाच ठाऊक आहे . त्यातच त्याने शिवाशीषकडे त्याच्या प्रेमाची कबूली दिली आहे . त्यामुळे या शोला नवं वळण मिळालं आहे . नुकत्याच झालेल्या भागामध्ये दिपकने शिवाशीषकडे त्याच्या प्रेमाची कबूली दिली आहे . इतकंच नाही तर त्याला सोमीसोबत लग्न करायची इच्छा असल्याचंही त्याने म्हटलं आहे . मात्र सोमीला विकासचं हे वक्तव्य पसंत न पडल्याचं दिसून आलं आहे . प्रेमाची कबूली दिल्यानंतर आपल्या घरीही सोमीविषयी एकदा सांगावं लागेल असं दिपकने शिवाशीषला सांगितलं . मात्र सोमीला दिपकचं हे वागणं काही पसंत न पडल्याचं दिसून आलं आहे . विशेष म्हणजे दिपक सोमीसोबत लग्न करु इच्छितो हे घरात साऱ्यांना समजल्यापासून अनेक जण सोमीला दिपकवरुन चिडवत असल्याचं पाहायला मिळत आहे .


स्टार अभिनेता रितेश देशमुखच्या छोट्या पडद्यावरील आगमनाची इण्डस्ट्रीत , प्रेक्षकांमध्ये जितकी उत्सुकता आहे , तितकीच उत्सुकता रितेशच्या घरीही आहे . स्टार प्रवाहवर सुरू झालेल्या ‘विकता का उत्तर’ या गेम शोमध्ये रितेशला पाहून त्याचा मुलगा रियानही भलताच खुश झाला . बाबांना टीव्हीवर पाहून ‘माझे बाबा लय भारी’ अशीच त्याची प्रतिक्रिया होती . रितेशची पत्नी आणि अभिनेत्री जेनेलिया डिसूझा - देशमुखनं ट्विट केल्यामुळे ‘विकता का उत्तर’ची रितेश घरी असलेली उत्सुकता सर्वांना कळली . स्टार प्रवाहवरील ‘विकता का उत्तर’ हा अनोखा गेम शो ७ ऑक्टोबरपासून सुरू झाला . पहिल्या भागापासूनच या गेम शोला उत्तम प्रतिसाद मिळतो आहे . ट्विटरवरही ‘विकता का उत्तर’ ट्रेंडिगमध्ये होते . महाराष्ट्रात आणि टीव्ही इंडस्ट्रीत असलेली या गेम शोची उत्सुकता रितेशच्या घरीही तितकीच आहे . रितेशच्या छोट्या पडद्यावरचं पदार्पण यशस्वी ठरलं आहे . छोटा रियान घरी बसून टीव्हीवर ‘विकता का उत्तर’ पाहात असल्याचा फोटो जेनेलियाने ट्विटरवर पोस्ट केला आहे . या फोटोसोबतच जेनेलियाने ‘माझे बाबा लयभारी’ ही रियानची प्रतिक्रियाही लिहिली आहे . असे म्हणत ट्विट केले आहे . रियानचा हा मजेशीर फोटो रितेशलाही आवडला . ट्विटरवर या फोटोचं रितेश आणि जेनेलियाच्या चाहत्यांकडून कौतुकही होत आहे . मराठी टेलिव्हिजनवर आतापर्यंत अनेक गेमशो आले . मात्र , ‘विकता का उत्तर’ हा त्या सर्वां पेक्षा नक्कीच वेगळा आहे . जिंकण्यासाठी भाव करावा लागणा - या अनोख्या संकल्पनेवर हा गेम शो बेतला आहे . मराठी माणसाला व्यवसाय कळत नाही , मराठी माणसांत जिंकण्याची वृत्ती नाही अशा सगळ्या टीकांना हा गेम शो उत्तर देणार आहे . बुद्धिमत्ता आणि भाव करण्याचं कौशल्य या गेम शो मध्ये पणाला लावावं लागणार आहे . त्यासाठी स्पर्धकाला भाव करणाऱ्या कलाकारांशी चुरस करावी लागेल . या गेम शोचं वेगळेपण म्हणजे , यातील स्पर्धकाबरोबरच त्याच्याबरोबर उत्तरासाठी भाव करणारी व्यक्ती ही जिंकू शकणार आहे . त्यामुळे एखाद्या वेळेस स्पर्धकापेक्षा भाव करणारी व्यक्ती जास्त रक्कम जिंकू शकते . त्यामुळे भाव करण्याचं कौशल्य असलेले स्पर्धक’ आता थांबायचं नाय’ म्हणत या गेम शो मध्ये सहभागी होत आहेत . आता या खेळात नेमकं काय घडतं , कोण जास्त रक्कम जिंकतं , त्यासाठी ही लाखो रुपये जिंकण्याची संधी देणारा गेम शो पहावा लागेल .


आमिरचा भाचा आणि बॉलिवूड अभिनेता इम्रान खानवर सध्या अभिनंदनांचा वर्षाव होत आहे . विशेष म्हणजे या शुभेच्छा त्याला एखाद्या भूमिकेसाठी किंवा चित्रपटासाठी नव्हे तर चक्क पाकिस्तानच्या पंतप्रधानपदी निवड झाल्यामुळे दिल्या जात आहेत . तुम्हीही झालात ना आश्चर्यचकीत ? त्याचं झालं असं की , पाकिस्तानमध्ये झालेल्या सार्वत्रिक निवडणुकीत इम्रान खान यांच्या पक्षाला बहुमत मिळालं . या दोघांच्या नावातील साम्यामुळे काहींचा गोंधळ उडाला आणि त्यांनी अभिनेता इम्रानला शुभेच्छा दिल्या . इम्रान खान यांच्या तेहरीक - ए - इंसाफ या पक्षाला पाकिस्तानच्या निवडणुकीत सर्वाधिक जागा मिळाल्या . येत्या १४ ऑगस्टला ते पंतप्रधानपदाची शपथ घेणार आहेत . नावावरून उडालेल्या गोंधळामुळे अनेकांनी अभिनेता इम्रानला शुभेच्छा देणारे अनेक मेसेज आणि ई - मेल केले . सोशल मीडियावर यासंदर्भातील एक पोस्ट टाकत इम्रानने स्वतः हा संभ्रम दूर केला आहे . एका चाहत्याने पाठवलेल्या ई - मेलचा स्क्रिनशॉट त्याने इन्स्टाग्रामवर शेअर केला आहे . ‘प्रिय पंतप्रधान इम्रान खान साहेब , एक यशस्वी नेता योग्य वेळी योग्य निर्णय घेतो . त्याला खऱ्या समर्थकांची आणि सहकाऱ्यांची पारख असते आणि विश्वासू लोकांची टीम तो बनवतो . मी तुमच्या टीममध्ये येण्यास उत्सुक आहे , ’ असं या ई - मेलमध्ये लिहिलं आहे . Sacred Games Row : राजीव गांधींबद्दलचे ते आक्षेपार्ह संवाद काढणार नाही , नेटफ्लिक्स ठाम या फोटोच्या कॅप्शनमध्ये इम्रानने लिहिलं की , ‘आता मी जास्त वाट पाहू शकत नाही . याच आठवड्यापासून मी माझ्या धोरणा आखण्यास सुरूवात करेन आणि याबाबची माहिती मी तुम्हाला वेळोवेळी देत राहीन . ’ अर्थात इम्रानने हे उपहासात्मक लिहिलं आहे .


दुखापतीमुळे काही काळ कुस्तीपासून दूर राहावे लागले असले तरी आता प्रो कुस्ती लीगद्वारे पुनरागमन करताना माझ्यावर कोणतेही दडपण नाही , असे ऑलिम्पिक कुस्तीगीर गीता फोगट हिने सांगितले . गीता व तिची बहीण बबीता तसेच या भगिनींचे वडील महावीरसिंग यांनी कुस्तीसाठी केलेल्या खडतर परिश्रमावर आधारित ख्यातनाम सिनेअभिनेता अमीर खान याने ‘दंगल’ हा चित्रपट तयार केला आहे . या चित्रपटास चाहत्यांचा प्रचंड प्रतिसाद मिळत आहे . त्यामुळे गीता व बबीता यांची लोकप्रियता आणखी वाढली आहे . गीता म्हणाली , कुस्तीत कारकीर्द करताना आम्हाला सुरुवातीला जे कष्ट घ्यावे लागले आहेत , त्या तुलनेत मला दुखापतीमधून तंदुरुस्त झाल्यानंतर करावे लागलेले कष्ट खूपच कमी आहेत . लहानपणी आखाडय़ात सराव करताना अनेकदा तेथून पळून जावे असेच मला वाटत असे . तथापि वडिलांचे आंतरराष्ट्रीय पदकाचे स्वप्न आपल्याला साकार करावयाचे आहे याचीच जाणीव होत असे व पळून जाण्याच्या विचारापासून पुन्हा कलाटणी द्यावी लागत असे . पुनरागमन करताना माझा आत्मविश्वास वाढला आहे . उत्तर प्रदेश संघाकडून खेळण्यासाठी मी खूप उत्सुक झाले आहे . सतत कष्ट करण्याची सवय असल्यामुळे सराव शिबिरास दांडी मारण्याची कधीच इच्छा होत नाही असे सांगून गीता म्हणाली , मी २०१० मध्ये राष्ट्रकुल क्रीडा स्पर्धेत सुवर्णपदक मिळविले होते , तर २०१२ मध्ये जागतिक स्पर्धेत मला कांस्यपदक मिळाले होते . या पदकांचे महत्त्व ‘दंगल’ या चित्रपटाद्वारे लोकांना पटू लागले आहे . खरंतर माझ्या या पदकांचे महत्त्व लोकांना त्यावेळी झाले असते तर मला अधिक प्रोत्साहन मिळाले असते . कुस्ती लीगमध्ये गीता हिला ऑलिम्पिक कांस्यपदक विजेत्या साक्षी मलिक हिच्याशी खेळावे लागणार आहे . साक्षी ही या स्पर्धेत दिल्ली संघाचे प्रतिनिधित्व करीत आहे . याबाबत विचारले असता गीता म्हणाली , या स्पर्धेत माझी प्रतिस्पर्धी कोण आहे याची काळजी मी करीत नाही . विजय मिळविण्यासाठीच मी भाग घेतला आहे . त्यासाठी मी मेहनत केली आहे . दोन - तीन सेकंदांमध्येही लढतीस कलाटणी मिळू शकते . त्यासाठीही मी तयारी केली आहे . चित्रपटाच्या निमित्ताने काही ठिकाणी आम्हाला जावे लागले असले तरी आम्ही सराव सोडलेला नाही . बबीता हिने सांगितले , लीगमध्ये सर्वोत्तम यश मिळविण्यासाठी मी उत्सुक आहे . त्याचबरोबर परदेशी खेळाडू व प्रशिक्षकांद्वारे काही नवनवीन तंत्रज्ञान आत्मसात करण्याचाही माझा प्रयत्न राहील . आमच्या संघात काही परदेशी खेळाडू असल्यामुळे आम्हाला विजेतेपद मिळविण्याची अधिक संधी आहे .


काही क्षेत्रांवर सुरुवातीपासून ‘कंटाळवाणे’ , ‘निरस’ हे शिक्के बसतात . चार वैज्ञानिकांची जोडी असलेल्या ‘द बिग बँग थिअरी’ने विज्ञानाच्या क्षेत्रातील निरसता बाजूला सारत खुसखुशीत विनोदाची फोडणी दिली आहे . भौतिकशास्त्र या विज्ञानातील शाखेशी एरवी आपला येणारा संबंध तसा कमीच असतो . त्यात दिवसभराची काम आटोपून विरंगुळा म्हणून टीव्ही लावायचा आणि दोन भौतिकशास्त्रज्ञ , एक खगोलशास्त्रज्ञ आणि एक अभियंता यांच्या आयुष्यावरील मालिका पाहायची , हे काही ठरवून होणे नाही . पण तरीही याच संकल्पनेवर आधारित ‘द बिग बँग थिअरी’ ही मालिका जगभरातील लोकप्रिय मालिकांमधील एक आहे . २००७ साली सुरू झालेल्या या मालिकेचं सध्या ११ वं पर्व सुरू असून मालिकेचे २४२ भाग पूर्ण झालेले आहेत . या मालिकेची उभारणी विज्ञान क्षेत्रातील चार व्यक्तींवरून झालेली असली , तरी ही मालिका त्यांचं आयुष्य , मत्री , नातेसंबंध यांच्यावर जास्त भाष्य करते . त्यामुळे अमेरिकन मालिकांमध्ये प्रामुख्याने हाताळला जाणारा मत्रीचा विषय इथे नव्याने पाहायला मिळतोच . तसंच व्यक्ती , विशिष्ट समाज , पेशा याबद्दल पारंपरिक अमेरिकी समाजात असलेले साचेबद्ध समज किंवा ‘स्टीरियोटाइप’ यांच्यावरही ही मालिका मार्मिक भाष्य करते . मालिकेची सुरुवात होते तीच शेल्डन आणि लेनार्ड या दोन अत्यंत हुशार भौतिकशास्त्रज्ञाच्या स्पर्म बँकेमध्ये जाण्याने . वयाच्या १६ वर्षी भौतिकशास्त्रात डॉक्टरेट मिळविलेल्या शेल्डनला आपल्या स्पर्म डोनेशनमुळे आपल्याइतकीच हुशार व्यक्ती जन्माला येईल , ही खात्री असते . ही सध्याच्या जगाची गरज आहे , त्यामुळे आपण महत्त्वाचं काम करतो आहोत , अशी त्याची भावना असते . लेनार्ड मात्र त्याच्याशी वादात कित्येकदा हरत असल्याने नाइलाजापोटी तिथे येतो . त्याच दिवशी त्यांच्या शेजारी अभिनेत्री बनण्यासाठी कॅलिफोíनयाला आलेली , पण सध्या कमाईसाठी चीजकेक फॅक्टरीमध्ये काम करणारी पेनी राहायला येते . ती अत्यंत सुंदर असते . तिथून यांचं आयुष्य बदलतं . फारसं शिक्षण न झाल्यानं पुस्तकी हुशारी नसली , तरी पेनी व्यवहारचतुर असते . साहजिकच एरवी भौतिकशास्त्राशिवाय इतर विज्ञान शाखांना क्षुल्लक मानणाऱ्या , पराकोटीच्या हुशारीमुळे गर्वात वावरणाऱ्या शेल्डनला ती पुरून उरते . पेनीच्या आधी लेनार्डच्या निमित्ताने या दोघांच्या घरात हॉर्वर्ड आणि राजेशचा प्रवेश झालेला असतो . पेशाने अभियांत्रिक , अंतराळात जाऊन आलेल्या हॉर्वर्डकडे डॉक्टरेटची पदवी नसते , त्यामुळे शेल्डनसाठी तो फारसा महत्त्वाचा नसतो . भारतीय कुटुंबाला कंटाळून दिल्लीतून पळून आलेला खगोलशास्त्रज्ञ असलेला राजेश हुशार असूनही दारूचा प्याला रिचविल्याशिवाय मुलींशी बोलू शकत नाही . संपूर्ण आयुष्य प्रयोगशाळा , वैज्ञानिक शोध यांच्यात गेल्यामुळे हे चौघेही आपल्या आयुष्याकडे , त्यातील घटनांकडे प्रयोगांच्या दृष्टिकोनातून पाहत असतात . पुस्तकी कोशात स्वतःला गुरफटून घेतल्याने त्यांचा बाहेरील जगाशी , माणसांशी कामाशिवाय कमीच संबंध येतो . त्यामुळे इतरांशी संवाद साधताना चौघेही गोंधळतात . प्रसिद्ध वैज्ञानिक असलेले पालक तसंच वैज्ञानिक असलेल्या भावंडांच्या दबावाखाली राहिलेला लेनार्ड सतत खाली मान घालून बोलतो . आईवर पूर्णपणे अवलंबून असलेला हॉर्वर्ड मुलींशी बोलताना कमरेखालच्या विनोदांचा आधार घेतो . राजच्या बोलण्यातून त्याच्या आयुष्यातील कित्येक अवघडलेले प्रसंग नकळतपणे येतात . शेल्डन त्याच्या मिजासी स्वभावामुळे या तिघांपेक्षा वेगळा ठरतो . प्रत्येक गोष्ट आपल्या नियोजित साच्यानुसार व्हावी , हे त्याचं मत असतं . त्यामुळे लेनार्डसोबत रूममेट करार करण्यापासून बाथरूमला जायच्या वेळा ठरवणं , आठवडय़ाच्या प्रत्येक वाराचा ठरावीक दिनक्रम आखून ठेवणं , अगदी ‘शेल्डन्स स्पॉट’ संकल्पनेनुसार सोफ्यापासून , हॉटेलमधील टेबलपर्यंत सगळीकडे त्याच्या बसण्याची जागा ठरविणं असं उद्योग तो करत असतो . अर्थात या सगळ्यात इतरांची मत घेण्याची गरज त्याला नसते , साहजिकच बाकी तिघांना त्याचे हे उद्योग फारसे पटत नसतात . ते त्यांच्या उपरोधिक टोमणे , रागातून वेळोवेळी व्यक्त होतात . अर्थात शेल्डनच्या वागणुकीत आपलेपणाची किंचित भावना असते , पण हा स्वतचा दुबळेपणा मानून तो या भावनेचं दमन करत राहतो . त्याची आई , आजी , प्रेयसी एमी यांच्यासमोर त्याची ही बाजूही समोर येते . कॉमिक बुक्स , सिनेमे , मालिका यांची आवड , व्हिडीओ गेम्स , इतर अवांतर गोष्टींपेक्षा सतत वैज्ञानिक प्रयोगांमध्ये गुंतून राहणं हे दुवे या चौघांना जोडून ठेवतात . एखाद्या व्यवसायावर बेतलेली मालिका आणि तपशीलवार टिपलेले त्यातील बारकावे अशी अनेक उदाहरण इंग्रजीत पाहायला मिळतात . ही मालिकासुद्धा त्यापैकीच एक आहे . मालिकेचं नावीन्य त्यातील विज्ञान शाखेसंबंधात आहे . साहजिकच या मुद्दय़ाकडे निर्माते , लेखक , दिग्दर्शक यांनी व्यवस्थित लक्ष दिलं आहे . अगदी भौतिकशास्त्रज्ञ असल्याने शेल्डन , लेनार्डच्या घर , ऑफिसमधील फळ्यांवर मांडलेली समीकरणं , त्यांच्या तोंडी येणारे संशोधनाचे विषय , विज्ञानाचे दाखले अचूक असावेत यासाठी सेटवर एका भौतिकशास्त्राच्या प्राध्यापकाची नेहमीच हजेरी असते . अमेरिकेतील कोणत्याही वैज्ञानिक संस्थेत सगळेच अमेरिकी कर्मचारी हे चित्र दिसत नाही . या ओघाने ज्यू हॉर्वर्ड आणि भारतीय राजेश त्यात येतो . एखाद्या उत्पादकाची मालिकेत जाहिरात करायची म्हणजे कथानकाच्या मध्येच ते उत्पादन हातात धरून त्याचा कौतुकसोहळा करण्याशिवाय जाहिरातीचे वेगळे मार्ग असू शकतात , याचं ही मालिका उदाहरण आहे . या चौघांना कॉमिक्सचं प्रचंड आकर्षण असल्याने सुपरहिरो , स्टार वॉर , मारियो यांचे उल्लेख मालिकेत सतत येतात . त्यामुळे डीसी कॉमिक्स त्यांचा जाहिरातदार झाला . मालिकेत माव्र्हल्सच्या सुपरहिरोचा उल्लेख क्वचित पाहायला मिळतो . तसच शेल्डनने डीसीच्या सुपरहिरोचे टी - शर्ट घालणे , स्टार वॉर मालिका आणि सिनेमाचे संदर्भ येणं किंवा त्यातील कलाकारांनी मालिकेत हजेरी लावणं , कॉमिक कॉनसारख्या प्रदर्शनाचा उल्लेख , व्हिडीओ गेम्सचे उल्लेख मालिकेचा महत्त्वाचा भाग आहेत . पण हे सगळे उल्लेख मालिकेच्या कथानकात सहज मिसळून जातात . कुठेही ते जाहिरात संदर्भ म्हणून आपल्याला खटकत नाहीत . मालिकेतील व्यक्तिरेखासुद्धा अभ्यासपूर्ण रेखाटल्या आहेत . जिम पार्सन , जॉनी गॅलेच्की , सिमॉन हेलबर्ग , कुणाल नायर , केली कुको यांनी या भूमिका तितक्याच बारकाईने साकारल्या आहेत . मुळात हे चौघेही आत्मकेंद्री , स्वतःच्या विचारात गुंतलेले आणि बाहेरच्या जगात थेट शिरायला घाबरणारे आहेत . त्यामुळे प्रत्येकाच्या कपडय़ांच्या लेअिरगचे वेगवेगळे प्रयोग केले आहेत . उंच आणि बारीक शरीरयष्टीचा शेल्डन त्याच्या कॉमिक विशेषतः फ्लॅश सुपरहिरोच्या िपट्रच्या टी - शर्टच्या आत लांब बाहय़ांचं कॉन्ट्रास मॅचचं टी - शर्ट घालतो . लेनार्ड कार्गो पँटसोबत िपट्रेड टी - शर्ट , त्यावर चेक्स शर्ट आणि त्यावर जॅकेट असे किमान दोन - तीन कपडय़ांचे लेअर घालतो . राज भारतीय पद्धतीचा फ्लोरल , स्ट्राइप्सचा फिकट रंगाचा शर्ट , त्यावर बाहय़ा नसलेला स्वेटर आणि त्यावर स्पोर्ट्स जॅकेट घालतो . हॉर्वर्ड टर्टल नेकचे गडद रंगाचे टी - शर्ट , त्यावर त्याच रंगसंगतीचा चेक्स शर्ट आणि विचित्र बेल्ट घालतो . या चौघांच्याही विरोधी स्वभावाची पेनी मात्र सुटसुटीत , ब्राइट रंगाच्या कपडय़ांमध्ये दिसते . विशेषतः तिच्या कपडय़ांवरून या चौघांच्या लेअिरगचा संबंध थंड वातावरणाशी नसून त्यांच्या स्वभावाशी असल्याचं जाणवत . एखादा समाज , धर्म , पेशा याबद्दल जगभरातील आणि विशेषतः अमेरिकी जनमानसांत असलेले तत्कालीन समज यांचा मालिकेत पुरेपूर आधार घेतला आहे . त्यामुळे आजच्या घडीला मालिकेचा चाहतावर्ग जितका मोठा आहे , तितकाच मोठा तिचा टीकाकार वर्ग आहे . साहजिकच तरुणाईमध्ये कधीही या मालिकेचा विषय काढल्यास , दोन टोकाचे मतप्रवाह सहज दिसतील . विज्ञान , अभियांत्रिकी क्षेत्रातील हुशार व्यक्ती या एकलकोंडय़ा असतात , दैनंदिन आयुष्यात इतरांशी संवाद साधणं , नात्यात गुंतणं हे त्यांना जमत नाही , या कथित ‘नर्ड’गटाच्या समजुतीने मालिकेची सुरवात होते . खगोलशास्त्रज्ञ राजेश या व्यक्तिरेखेमुळे या मालिकेला भारतातून टीका सहन करावी लागली आहे . गलेलठ्ठ पगार असला , तरी भारतीय तरुण आई - वडिलांच्या पशावरच जगतात , याचे संदर्भ मालिकेत राजच्या निमित्ताने येतात . भारतीय म्हणजे बालमजुरी , भ्रष्टाचार , अजूनही शून्याच्या शोधात रमणारे ही प्रतिमा मालिकेत पुनःपुन्हा दिसते . ज्यू हॉर्वर्डसुद्धा अशाच प्रतिमेत अडकलेला आहे . कमावता असूनही आईच्या घरी राहणं , तिच्यावर अवलंबून असणं , उच्चस्वरात बोलणं , काही विक्षिप्त प्रथा पाळणं असे संदर्भ त्याच्याशीही जोडलेले आहेत . जिम , जॉनी , सिमॉन , कुणाल , केली हे आजच्या घडीला सर्वाधिक मानधन मिळविणारे टीव्ही कलाकार आहेत . पण गेल्या काही वर्षांमध्ये मालिकेच्या सेटवर मतभेदाच्या ठिणग्या पडत आहेत . विशेषतः इतरांना विश्वासात न घेता जिमने मालिकेच्या निर्मात्यांसोबत शेल्डन या व्यक्तिरेखेवर स्वतंत्र मालिकेची निर्मिती केली . तिथून हा वाद अजूनच वाढला . त्यामुळे १२ व्या पर्वानंतर ही मालिका प्रेक्षकांचा निरोप घेईल , असं म्हटलं जातंय . मृणाल भगत – response . lokprabha @ expressindia . com सौजन्य – लोकप्रभा


रोजच्या आहारात मिठाचे प्रमाण कमी केल्याने मूत्रपिंडाच्या आजारापासून संरक्षण मिळू शकते , असे मत वैद्यकीय तज्ज्ञांनी व्यक्त केले आहे . विशेष करून तरुण वयापासूनच मीठ कमी सेवन करण्याची सवय ठेवली पाहिजे असे त्यांचे म्हणणे आहे . देशात मूत्रपिंड निकामी होणे हे मृत्यूचे पाचवे प्रमुख कारण आहे . स्वयंपाकघराची सूत्रे महिलांकडे असतात तेव्हा त्यांनीच मिठाचा वापर कमी करण्याची आवश्यकता आहे . २५ ते ३० वयोगटातील मूत्रपिंड रुग्णांची संख्या वाढत असून ती पाच - सहा वर्षांपूर्वी एवढी जास्त नव्हती , असा दावा मुंबईच्या सैफी रुग्णालयाचे मूत्रविकारतज्ज्ञ अरुण दोशी यांनी केला आहे . अतिरक्तदाब हा विकार मूत्रपिंड निकामी होण्यामुळे होऊ शकतो . किंबहुना ते त्यामागे एक प्रमुख कारण आहे . मीठ आणि रक्तदाब यांचा थेट संबंध आहे . जास्त मीठसेवनाने रक्तदाब वाढतो . रक्तदाब कमी झाला तर अतिरक्तदाब आटोक्यात येऊ शकतो . आपण आहाराकडे लक्ष दिले पाहिजे . त्यात मीठ कमी असले पाहिजे , चीज बटर , साखर व मीठ हे प्रमुख घटक शरीरास घातक आहेत . त्यांचे सेवन कमी केले पाहिजे . उत्तर भारतातून तरुण मुले डायलिसिससाठी येतात , असे अपोलो रुग्णालयाचे डॉ . अमित लंगोटे यांनी सांगितले . लठ्ठपणा व मधुमेह यामुळे मूत्रपिंडाचे विकार होतात असे सांगून ते म्हणाले की , महिलांमध्ये मिठाचा कमी वापर करण्याबाबत जागृती केली पाहिजे . लोणची , पापड , चटणी व जादाचे नमकीन पदार्थ टाळले पाहिजेत . सैफी रुग्णालयाचे हेमल शहा यांनी सांगितले की , कमी उष्मांक व कमी मीठ असलेला आहार आवश्यक आहे . फळे , भाज्या , कमी मेदाचे दुग्धजन्य पदार्थ यांचा समावेश आवश्यक आहे . कधीच जेवणात जास्तीचे मीठ वाढून घेऊ नका . सॅलडवर मीठ टाकून घेऊ नका . आदिती शेलार यांनी सांगितले की , वेदनाशामक औषधे व इतर औषधे शक्यतो टाळली पाहिजेत त्यामुळे मूत्रपिंडावर वाईट परिणाम होतो .


भारताची आघाडीची बॅडमिंटनपटू पी . व्ही . सिंधूच्या शिरपेचात आणखी एक मानाचा तुरा खोवला गेला आहे . २०१८ सालात सर्वाधिक कमाई करणाऱ्या महिला खेळाडूंच्यायादीत सिंधूला पहिल्या १० खेळाडूंमध्ये स्थान मिळालं आहे . या यादीमध्ये सिंधू सातव्या स्थानावर आहे . जाहीरातींच्या माध्यमातून सिंधूने यंदाच्या वर्षात अंदाजे ६० कोटी रुपये कमावले आहेत . महत्वाची गोष्ट मध्ये पहिल्या १० जणांमध्ये सिंधू ही एकमेव बॅडमिंटन खेळाडू आहे . अमेरिकेची स्टार टेनिसपटू सेरेना विल्यम्सने या यादीमध्ये पहिलं स्थान पटकावलं आहे . सेरेनाने यंदाच्या वर्षात जाहीरातींच्या माध्यमातून १८ . १ दशलक्ष अमेरिकन डॉलर्सची कमाई केली आहे . काल फोर्ब्सने ही यादी जाहीर केली .


मे महिन्यात झालेल्या फेसबुक ‘एफ८ कॉन्फरन्स’मध्ये फेसबुकनं व्हॉट्स अॅपवर लवकरच ग्रुप व्हिडिओ कॉलिंगचा पर्याय उपलब्ध होईल अशी माहिती दिली होती . आता व्हॉट्स अॅपचे ग्रुप व्हिडिओ कॉलिंग फीचर लाइव्ह झालं असूनही आता आपणही ग्रुप व्हिडिओ कॉल करू शकणार आहोत . अनेक स्मार्टफोनमध्ये व्हॉट्स अॅप अपडेट केल्यानंतर ग्रुप व्हिडिओ कॉलिंगचा पर्याय दिसू लागला आहे . व्हॉट्स अॅपनं आणलेल्या या नव्या पर्यायाचा वापर कसा करायचा हे आपण थोडक्यात जाणून घेणार आहोत . १ . व्हॉटस अॅप ग्रुप व्हिडिओ कॉलिंग हे फक्त अमुक एका व्हॉट्स अॅप ग्रुपमधल्या लोकांना जोडण्यासाठी तयार करण्यात आलं आहे असा जर तुमचा समज असेल तर तो पूर्णपणे चुकीचा आहे . कारण युजर्सचे व्हॉट्स अॅप ग्रुप आणि या फिचर्सचा काहीही संबंध नाही त्यामुळे तुम्हाला ग्रुप कॉलिंग करायचं असेल तर त्याची प्रक्रिया पूर्णपणे वेगळी असणार आहे . २ . ग्रुप व्हिडिओ कॉलिंगमध्ये फक्त चार युजर्सच एका वेळी बोलू शकणार आहेत . ३ . चार जणांचा ग्रुप पूर्ण झाल्यानंतर पाचवा कॉल युजर्सना करता येणार नाही . ४ . एखाद्या युजरनं फोन उचलल्यानंतरच मग पुढील युजर्सना ग्रुप व्हिडिओ कॉलमध्ये अॅड करता येणार आहे . ५ . चॅट विंडोच्या उजव्या बाजूला सर्वात वर ग्रुप व्हिडिओ कॉलिंगचा पर्याय देण्यात आला आहे .


पोर्तुगालचा सुपरस्टार फुटबॉलपटू ख्रिस्तियानो रोनाल्डोकडे फुटबॉल चाहते एक सर्वोत्कृष्ट फुटबॉलपटू आणि आदर्श म्हणून पाहतात . रोनाल्डोचा जगभरात असंख्य चाहते आहेत . पण खुद्द ख्रिस्तियानो कोणत्या फुटबॉलपटूचा चाहता आहे ? या प्रश्नाच्या उत्तरात रोनाल्डोने रिअल माद्रिद क्लबचे प्रशिक्षक झिनेदिन झिदान यांचे नाव घेतले . रोनाल्डोने नुकतेच एका मुलाखतीत आपण रिअल माद्रिद क्लबचे प्रशिक्षक झिनेदिन झिदान यांचा चाहते असल्याचे सांगितले . एक उत्कृष्ट फुटबॉलपटूसोबतच प्रशिक्षक म्हणूनही मला झिनेदिन आवडतात , असे रोनाल्डो म्हणाला . झिनेदिन यांच्या खेळाचा तर मी चाहता आहेच , पण एक प्रशिक्षक म्हणूनही मी त्यांचा खूप मोठा चाहता आहे , असे रोनाल्डो सांगतो . याशिवाय , ते एक व्यक्ती म्हणूनही खूप चांगले आहेत . रिअल माद्रिदच्या प्रशिक्षकपदी त्यांची कारकीर्द अशीच बहरत रहावी आणि आम्हाला त्यांच्या मार्गशनाखाली खेळण्याची संधी वर्षोनुवर्षे मिळत राहावी , असेही तो पुढे म्हणाला . रोनाल्डोने यावेळी झिदान यांच्यासोबतच्या काही क्षणांनाही उजाळा दिला . यंदाचे वर्षे रोनाल्डोसाठी ऐतिहासिक ठरले आहे . रिअल माद्रिद संघाने यंदाने चॅम्पियन्स लीग स्पर्धा जिंकली आणि रोनाल्डोच्या नेतृत्त्वाखाली पोर्तुगाल संघाने यंदा युरोपियन चॅम्पियन्स स्पर्धेवर नावर कोरले . त्यामुळे यंदाचे वर्ष आपल्यासाठी खूप खास असल्याचेही रोनाल्डो म्हणाला . ‘बॅलोन डी ओर’ हा सर्वोत्कृष्ट फुटबॉलपटूचा सन्मान प्राप्त करण्यासाठी मी माझ्यापरीने सर्वोत्तम प्रयत्न केले . यंदाच्या वर्षे माझ्यासाठी सर्वात महत्त्वाचे ठरले . दोन महत्त्वाच्या स्पर्धा जिंकता आल्या , असे रोनाल्डो म्हणाला . पण पुरस्कारासाठी दिली जाणारी मतं ही काही माझ्यावर अवलंबून नाहीत . त्यामुळे तो मलाच मिळाला पाहिजे असा माझा काही आग्रह नाही . पण जर तुम्ही पुरस्कार जिंकण्याच्या इच्छेबाबत मला विचारत असाल , तर नक्कीच हा मानाचा पुरस्कार मला मिळावा , असे मनापासून वाटते . मी खोटं बोलणार नाही , असेही रोनाल्डोने स्पष्ट केले .


छोट्या पडद्यावरील अभिनेत्री अंकिता लोखंडेच्या बॉलीवूड पदार्पणाच्या बऱ्याच चर्चा ऐकायला मिळतात . एका वेबसाईटने दिलेल्या माहितीनुसार , बॉलीवूडची " क्वीन ' कंगना राणावतचा आगामी चित्रपट " मणिकर्णिका : द क्वीन ऑफ झांसी ' मधून अंकिता बॉलीवूडमध्ये एन्ट्री करणार आहे . या आधी अंकिताच्या चित्रपटांबाबत बरेच तर्कवितर्क लावले जात होते ; मात्र आता ती कंगनाच्या सिनेमात दिसणार , हे नक्की . त्याबाबत खुद्द अंकितानेच माहिती दिली . ती म्हणते की , मी " मणिकर्णिका : द क्वीन ऑफ झांसी ' चित्रपटात सेनापती झलकारी बाईंच्या भूमिकेत दिसणार आहे . खरे सांगू , या आधी मी कधी झलकारी बाईंबद्दल ऐकलं नव्हतं . कदाचित बऱ्याच जणांना त्यांच्याबद्दल माहिती नसेल . झलकारी बाई भारतातील गौरव केलेल्या शूर महिलांपैकी एक होत्या . त्या राणी लक्ष्मीबाई यांच्या खांद्याला खांदा लावून लढल्या . राणी लक्ष्मीबाईंच्या सेनेतील त्या महत्त्वाच्या व्यक्ती होत्या . त्यांच्या मार्गदर्शक होत्या . मला त्यांचा रोल साकारायला मिळणार याचा अभिमान आहे . . .


PlayerUnknown’s Battleground म्हणजेच PUBG हा खेळ सध्या सर्वच वयोगटामध्ये प्रसिद्ध होताना दिसत आहे . या ऑनलाईन गेमने लोकांना अक्षरशः वेड लावले आहे . अशांसाठी एक आनंदाची बातमी आहे . लवकरच या खेळाचा सिझन ४ लाँच होत असून याबाबत कंपनीने आपल्या ट्विटर अकाऊंटद्वारे माहिती दिली आहे . या गेमचा तिसरा सिझन Battle Royale Game १८ नोव्हेंबर रोजी संपला . त्यानंतर लगेचच चौथा सिझन लाँच होत असल्याने हा गेम खेळणाऱ्यांमध्ये आनंदाचे वातावरण निर्माण होणार आहे . येत्या २ दिवसांत हे नवे व्हर्जन कनेक्ट करता येणार आहे . सिझन ३ चा स्कोअर आणि रँकींग आपल्या अकाऊंटसोबत जोडले जाणार नाही . त्यामुळे या व्हर्जनमध्ये पुन्हा शून्यापासून सुरुवात करावी लागणार आहे . या नव्या सिझनमध्ये नकाशाच्या गुणवत्तेत सुधारणा करण्यात येणार असल्याचे सांगण्यात आले आहे . या नव्या सिझनचे नाव Royal Pass असेल . यामध्ये युजर्सना प्रत्येक आठवड्यात नवीन चॅलेंज देण्यात येणार आहे . या नव्या सिझनमध्ये ग्राहकांना एलिट अपग्रेड आणि एलिट अपग्रेड प्लस असे २ पर्याय देण्यात येणार आहेत . या दोन्हीमध्ये गेम खेळणाऱ्यांना वेगवेगळे फायदे मिळणार आहेत . या नवीन बदलांबरोबरच युजर्स नव्या सिझनमध्ये असॉल्ट रायफल M762 चा वापर , नवीन हत्यारे , पॅराशूटचा वापर , विमान आणि वाहने मिळवू शकणार आहेत . या नव्या सिझनमध्ये आणखी एक खास बाब आहे , ती म्हणजे या गेमच्या कॉम्प्युटर व्हर्जनला मोबाईल व्हर्जनमध्ये बदलता येणार आहे . आकर्षक व्हिज्युअल्स आणि सतत होत राहणाऱ्या अॅक्शनमुळे तरुणाईला या गेमची कमी काळात भुरळ पडली आहे . वाळवंट , शहर आणि जंगल अशा तीन थीममध्ये एकटय़ाने किंवा दोघांची अथवा चौघांची टीम बनवून हा गेम खेळला जातो . एका बॅटलफिल्टमध्ये १०० अनोळखी गेमर्स एका वेळेस हा गेम खेळतात . गेम खेळण्यासाठी दिलेली जागा हळूहळू कमी होत जाते , त्यामुळे एकमेकांना ठार करून शेवटी जिवंत राहणारा या गेममध्ये जिंकतो . या गेममध्ये हॉकी स्टिक्स , एके ४७ , मशीनगन्स , तलवारीच्या साहाय्याने समोरच्या गेमरला ठार मारले जाते . फेसबुक लॉगइनच्या मदतीने गेम खेळल्यास आपल्या फेसबुक मित्रांबरोबर टीम करून हा गेम खेळता येतो .


जगभरात फूटबॉलचे असंख्य चाहते आहेत . फूटबॉलच्या मैदानावरील स्पर्धेदरम्यानचा जोश , उत्साह आणि रोमांच शिगेला पोहोचल्याचे अनेकदा पाहायला मिळते . काही असे अवलिया आहेत ज्यांना ‘फूटबॉल फ्रीस्टायलर्स’ म्हणून ओळखले जाते . फूटबॉलवरील त्यांचे नियंत्रण पाहून पाहणारा अचंबित झाल्याशिवाय राहात नाही . आता फ्रीस्टाइल फूटबॉलला खेळाचा प्रकार म्हणून अधिकृत मान्यता मिळाली आहे . त्याचबरोबर स्वतःच्या कौशल्याचे प्रदर्शन करण्याचादेखील हा एक प्रकार आहे . वेगवेगळ्या ट्रिक सादर करून फ्रीस्टायलर्स त्यांच्यातील गुणवत्ता आणि कौशल्य सादर करण्याचा प्रयत्न करतात . फ्रीस्टायलिंग हे फुटबॉलचा प्रचंड ध्यास असल्याचेदेखील एक लक्षण आहे . नटमेग ( NUTMEG ) , कीपाय - युप्पाय ( Keepie - Uppie ) या ट्रिक फ्रिस्टायलर्समध्ये अधिक प्रिय आहेत . जाहिरातींद्वारे करण्यात येणारा प्रचार तसेच युट्युब , फेसबुक , ट्विटर आणि इन्स्टाग्रामवर शेअर करण्यात येणाऱ्या व्हिडिओंच्या माध्यमातून फुटबॉलमधील फ्रीस्टायलिंग प्रकार दिवसेंदिवस चांगलाच लोकप्रिय होताना दिसत आहे . फ्रीस्टायलर्स त्यांचे व्हिडिओ ऑनलाइन अपलोड करतात आणि आजच्या डिजिटलयुगात ते क्षणार्धात व्हयरलदेखील होतात . फुटबॉल फ्रीस्टायलिंग हा काहीजणांसाठी केवळ ट्रेण्डचा भाग नसून , जीवनाचा महत्वपूर्ण हिस्सा देखील आहे . नटमेग म्हणजे काय ? ( NUTMEG ) नटमेग हे फ्रीस्टायलिंग प्रकारातील एक खास कौशल्य आहे . या प्रकारात पायांचा अप्रतिम ताळमेळ साधत आणि प्रतिस्पर्ध्याला चकवा देत त्याच्या नकळत फुटबॉल अलगद त्याच्या पायांच्यामधून बाहेर ढकलण्यात येतो . हा अनोखा प्रकार एवढा प्रसिध्द आहे की व्यावसायिक फुटबॉलपटूदेखील खेळ्याच्यामैदानात स्पर्धेदरम्यान याचा वापर करताना दिसतात . कीपाय - युप्पाय म्हणजे काय ? ( Keepie - Uppie ) फ्रीस्टाइलमधील हा आणखी एक प्रकार आहे . यात पाय , डोक आणि हाताव्यतिरिक्त शरिराच्या अन्य भागाचा वापर करून फुटबॉल जमिनीला न टेकवता ‘जगल’ केला जातो . हा प्रकार ‘कीपाय - अप्स’ आणि ‘किक - अप्स’ म्हणूनदेखील प्रसिध्द आहे . फ्रीस्टायलिंगमधील हा एक प्राथमिक प्रकार आहे . दोन फुटबॉल फ्रीस्टायलर्स एकमेकांविरुध्ददेखील खेळतात . या खेळास ‘पन्ना’ ( PANNA ) असे संबोधले जाते . फ्रीस्टायलिंगमधील नटमेग प्रकाराचा वापर करत प्रतिस्पर्ध्याला चकवादेत फुटबॉलवर ताबा ठेवणे हा या खेळातील प्रमुख उद्देश असतो . जगभरात फ्रीस्टायलिंगच्या स्पर्धांचे आयोजन करण्यात येते . या स्पर्धांच्या माध्यमातून फ्रीस्टायलर्सना आपले कौशल्य सादर करण्याची उत्तम संधी मिळते .


दैनंदिन आहारात सर्व भाज्यांचा आणि फळांचा समावेश असावा असे आपण अनेकदा ऐकतो . परंतु एखादा पदार्थ समोर आला की मात्र आपल्या कपाळावर आठ्या येतात . सध्या टोमॅटो त्याच्या किंमतीवरुन चांगलेच चर्चेत आहेत . श्रीमंतांची भाजी अशी ओळख झालेला टोमॅटो भाजीच्या ग्रेव्हीसाठी तर कधी सॅलाड म्हणून जेवण बनवताना लागतोच . काही नाही तर किमान टोमॅटोचा सॉस तरी असतोच . अनेकदा टोमॅटोत बिया असल्याने ज्यांना किडणी स्टोनचा त्रास आहे त्यांना टोमॅटो न खाण्याचा सल्ला डॉक्टरांकडून दिला जातो . मात्र एरवी हा टोमॅटो आरोग्यासाठी अतिशय फायदेशीर असतो . पाहूयात काय आहेत टोमॅटो खाण्याचे फायदे… १ . टोमॅटोच्या लाल रंगाने सूर्याच्या अतिनील किरणांपासून संरक्षण होण्यास मदत होते . तसेच टो़मॅटो कॅन्सरच्या टयूमरला नष्ट करण्यासही मदत होते . २ . टोमॅटो खाण्याने कॅन्सर होण्याची शक्यता ५० टक्के कमी असते असं एका संशोधनातून समोर आलं आहे . टोमॅटोमध्ये लाइकोपीन नावाचे रसायन असते ज्याचा कर्करोगाशी लढा देण्यासही उपयोग होतो . ३ . टो़मॅटो खाल्ल्याने पोटाचा कॅन्सर कमी होण्यास मदत होते . तसेच स्तन आणि इतर कॅन्सर कमी करण्यासही टोमॅटोची मदत होते . ४ . मिरची , गाजर आणि बटाट्याचं सेवनानेही महिलांचे गर्भाशयाचे कॅन्सर कमी करण्यास मदत होते . तर लसूण स्तन आणि पोटाच्या कॅन्सरला बरा करण्यासाठी उपयुक्त असतो . ( ही बातमी जगभरातील संशोधकांनी केलेल्या वैद्यकीय संशोधनावर आधारित आहे . त्यातील मतांशी ‘लोकसत्ता’चा संबंध नाही . त्यामुळे कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


पुणे : यंदाची 32 वी पुणे आंतरराष्ट्रीय मॅरेथॉन स्पर्धा येत्या 3 डिसेंबर रोजी होणार असल्याची घोषणा पुण्याच्या महापौर आणि संयोजन समितीच्या स्वागताध्यक्ष मुक्ता टिळक यांनी आज ( सोमवार ) केली . या स्पर्धेची घोषणा करण्यासाठी पीवायसी येथे पत्रकार परिषद घेण्यात आली होती . यंदा या स्पर्धेत एकूण 40 लाख रुपयांची बक्षीसे दिली जाणार आहेत . स्पर्धेचा मार्ग मात्र गेल्या वर्षीप्रमाणेच असणार आहे . यंदापासून या स्पर्धेचे आयोजन सर्व पुणेकर आणि पुणे मॅरेथॉन ट्रस्ट यांच्यातर्फे केले जाणार आहे . यापूर्वी पुणे इंटरनॅशनल ट्रस्टतर्फे मॅरेथॉनचे आयोजन केले जात असे . ' पुण्यातील मॅरेथॉन ही संस्थेची नव्हे , तर सर्व पुणेकरांची चळवळ बनली आहे . त्यामुळे यंदापासून सर्व पुणेकर आणि ट्रस्ट यांनी संयुक्तपणे ही स्पर्धा आयोजित करण्याचा निर्णय घेतला आहे ' , असे महापौर मुक्ता टिळक यांनी सांगितले . यावेळी पुणे मॅरेथॉनच्या अधिकृत संकेतस्थळाचे उद्घाटनही महापौर टिळक यांच्या हस्ते झाले . यावेळी ऍड . अभय छाजेड , आमदार दीप्ती चवधरी , स्थायी समितीचे अध्यक्ष मुरलीधर मोहोळ , महाराष्ट्रीय मंडळाचे सरचिटणीस धनंजय दामले , प्रल्हाद सावंत उपस्थित होते .


सात्त्विकसाईराज रंकिरेड्डी व चिराग शेट्टीने कोरिया ओपन सुपर सीरिज बॅडमिंटन स्पर्धेच्या पुरुष दुहेरीत सातव्या मानांकित जोडीस हरवून उपांत्यपूर्व फेरीत प्रथमच धडक मारली . पुरुष दुहेरीतील भारतीय जोडीची ही कामगिरी प्रभावी ठरली . सत्विक - चिरागने तैवानच्या ली झे हुई - ली यांग यांना २३ - २१ , १६ - २१ , २१ - ८ असे पराभूत केले . भारतीय जोडीने पहिल्याच गेममध्ये प्रतिस्पर्ध्यांच्या तोडीस तोड रॅलीज , तसेच आक्रमण करीत सर्वांना धक्का दिला . चिरागने कोर्टच्या पुढील बाजूस राहत केलेले स्मॅश जबरदस्त होते . भारतीयांनी दुसरा गेम गमावला ; पण निर्णायक तिसरा गेम सहज जिंकत आगेकूच केली . उपांत्यपूर्व फेरीची कधीही अपेक्षा बाळगली नव्हती . जागतिक स्पर्धेतील अपयशामुळे फार आशा नव्हत्या . हा आमचा आतापर्यंतचा सर्वांत मोठा विजय आहे , असे चिरागने सांगितले . रंकीरेड्डीने मिश्र दुहेरीच्या पात्रता लढती खेळल्याचा फायदा झाल्याचे सांगितले . तो म्हणाला , या लढतीमुळे कोर्टचा चांगला अंदाज आला होता . सलामीची लढत तैवानच्या जोडीविरुद्धच होती . तैवानचे खेळाडू जास्त ड्राईव्ह करतात . त्यांनी हेच केले ; तर शटल जास्तीत जास्त खाली ठेवत रॅलीवर नियंत्रण ठेवण्याची आमची योजना यशस्वी झाली .


अभिनेता सचिन पिळगावकर यांची प्रमुख भूमिका असलेला ‘लव्ह यु जिंदगी’ या आगामी चित्रपटाचा टीझर नुकताच प्रेक्षकांच्या भेटीला आला आहे . या चित्रपटामध्ये सचिन पिळगावकर प्रमुख भूमिकेमध्ये झळकणार असून अनिरुद्ध दाते असं त्यांच्या भूमिकेचं नाव आहे . दिवाळीच्या मुहूर्तावर प्रदर्शित झालेला हा टीझर म्हणजे प्रेक्षकांसाठी मोठी पर्वणी ठरला असून या टीझरमधून प्रेम जरी जिंदगी वर असलं तरी त्याची परिभाषा ही दोन्ही वयोगटात कशी वेगळी असते हे दाखवण्यात आलं आहे . सचिन पिळगांवकर , प्रार्थना बेहरे , कविता लाड यांच्या अभिनयाची झलक आणि काही गमतीदार किस्से या टीझरमध्ये पाहायला मिळतात . विशेष म्हणजे या चित्रपटाच्या निमित्ताने एक नवी जोडी म्हणजेच कविता लाड आणि सचिन पिळगांवकर ही जोडी पहिल्यांदाच एकत्र पाहायला मिळणार आहे . या चित्रपटाचा टीझर पाहिल्यावर हे लक्षात येते की सचिन पिळगांवकर साकारत असलेले सामान्य गृहस्थ अनिरुद्ध दाते हे पात्र यांचे वयाच्या बाबतीत फारच वेगळे मत आहे . जसे की ते त्यांच्या वाढत्या वयाच्या सत्याला स्विकारण्यास तयार नसून आपण आजही ते तारुण्य अनुभवू शकतो , त्याच उत्साहाने मनमौजी आयुष्य जगू शकतो असे त्यांना वाटते आणि म्हणूनच पुन्हा एकदा तारुण्य जगण्यासाठी त्यांची असलेली धडपड चित्रपटात पाहायला मिळेल . असा हा विनोदी , भावनात्मक आणि रोमांचकारी कथा असलेला चित्रपट अनेकांच्या नक्की पसंतीस उतरेल हे नक्की . दिग्दर्शक आणि सिनेनिर्मिते या चित्रपटाच्या माध्यमातून प्रेक्षकांना पटवून देण्याचा प्रयत्न करत आहेत की आयुष्यावर प्रेम करण्यासाठी वयोमर्यादा नसते , त्यासाठी गरजेचं असतं ते उत्साही मन आणि आयुष्य भरभरून जगण्यासाठी लागणारं एक गोड धाडस . एस पी प्रोडक्टशन निर्मित या चित्रपटाची निर्मिती सचिन बामगुडे यांनी केली असून चित्रपटाचे दिग्दर्शन मनोज सावंत यांनी केली आहे . विशेष म्हणजे चित्रपटाची कथा देखील त्यांनीच लिहिली आहे . कौटुंबिक मनोरंजन करणारा चित्रपट येत्या १४ डिसेंबर ला सर्वत्र प्रदर्शित होणार आहे .


पुढील वर्षी भारतात भुवनेश्वर येथे होणाऱ्या विश्वकरंडक हॉकी स्पर्धेसाठी भारताच्या रघू प्रसाद आणि जावेद शेख यांची पंच म्हणून नियुक्ती करण्यात आली आहे . आंतरराष्ट्रीय हॉकी महासंघाने बुधवारी या स्पर्धेसाठी २५ पंचांची निवड जाहीर केली . ही स्पर्धा पुढील वर्षी २८ नोव्हेंबर ते १६ डिसेंबर या कालावधीत पार पडणार आहे . या वर्षी पुरुष आणि महिला वर्ल्ड हॉकी लीग फायनल्स लीग स्पर्धेसाठी पंच म्हणून काम पाहिलेल्या जर्मनीच्या ख्रिस्तियन डेकेनब्रॉक यांची प्रमुख तांत्रिक अधिकारी म्हणून निवड करण्यात आली आहे . पंच म्हणून निवडण्यात आलेल्या २५ पैकी सात पंचांना रिओ ऑलिंपिक स्पर्धेचा अनुभव आहे . अन्य नऊ जणांना प्रथमच आंतरराष्ट्रीय स्तरावर पंच म्हणून कामगिरी करण्याची संधी मिळाली आहे . त्याचबरोबर दक्षिण आफ्रिकेचे डेनॉन नेल हे व्हिडिओ पंचासाठी प्रशिक्षक असतील . आफ्रिकेच्याच सुहेब मंजरा यांची वैद्यकीय अधिकारी म्हणून निवड करण्यात आली आहे .


‘बिग बॉस’च्या घरी सलमानने ‘विकेंड का वार’मध्ये स्वतःसोबत अजून तीन पाहुणेही आणले होते . वृत्त निवेदिका श्वेता सिंह , अभिनेत्री तनीषा मुखर्जी आणि अभिनेता करणवीर वोहरा या तिघांनी ‘बिग बॉस’च्या अधीच्या पर्वात घरात प्रवेश घेतला होता . घरातील सदस्यांना आपल्या आयुष्याशी निगडीत एक सत्य सांगायचे होते जे आतापर्यंत कोणालाही सांगितले नव्हते . यावेळी सर्वच सदस्यांनी त्यांच्या आयुष्याशी निगडीत एक असे सत्य सांगितले जे आतापर्यंत कोणालाच माहित नव्हते . घरी आलेल्या तीन पाहुण्यांना सलमानने सदस्यांनी सांगितलेल्या गुपितापैकी कोणाचे गुपित अधिक भावले हे निवडायला सांगितले . यावेळी श्वेता , तनीषा आणि करणवीर या तिघांनीही शिल्पा शिंदेचे नाव घेतले . शिल्पाने यावेळी सांगितले की , ‘तिने अजूनपर्यंत पदवीचे शिक्षण पूर्ण केले नाही हे तिच्या वडिलांना माहित नाही . ’ ‘माझे बाबा आता या जगात नाहीत . मला या गोष्टीचे फार वाईट वाटते की मी ही गोष्ट त्यांना शेवटपर्यंत सांगू शकले नाही . असे नाही की मी त्यांना ही गोष्ट सांगायचा प्रयत्न केला नाही . पण शेवटपर्यंत ते शक्य झालं नाही . शिल्पाच्या या गुपितामुळे श्वेता , तनीषा आणि करणवीर तीघंही भावूक झाले होते . पदवीधर न झाल्याचे बाबांपासून लपवणे फार कठीण काम होते . आता हीच गोष्ट मला सर्वात जास्त दुःख देतेय . ’ ‘बिग बॉस’च्या घरात अगदी पहिल्या दिवसापासूनच शिल्पा शिंदे आणि विकास गुप्ता या दोघांमध्ये बरेच खटके उडाल्याचे पाहायला मिळाले . इतकच नव्हे तर , शिल्पाचे टोमणे ऐकून त्रासलेल्या विकासने ‘बिग बॉस’च्या घरातून पळण्याचाही प्रयत्न केला होता . शिल्पा आणि विकासमध्ये आरोप प्रत्यारोपांचं सुरु असणारं हे सत्र पाहून शिल्पाच्या या वागण्याविषयी अनेकांनीच सोशल मीडियावर नाराजीही व्यक्त केली . त्यामध्ये टेलिव्हिजन अभिनेत्री काम्या पंजाबीचाही समावेश आहे . ट्विटरवर शिल्पाच्या फॅन क्लबसोबतही काम्याचे खटके उडाले असून तिने एक सूचक ट्विट केलं आहे . ‘तुमच्या मॅडमना सांगा , की जर तिचं हे वागणं असंच सुरु राहिलं तर आयुष्यभर तिला घरातच राहावं लागेल’ , असं ट्विट तिने केलं .


चीनच्या जुल्फिकार मईमईटिआली याने कुठलेही कारण न देता १ एप्रिल रोजी भारताच्या विजेंदर सिंगशी लढण्यास साफ नकार दिला आहे . ही लढत मुंबईत होणार होती . आशियाई बेल्टसाठी होणाऱ्या या लढतीत झुल्पिकारने खेळण्यास नकार दिला असला , तरी ही लढत खेळविली जाईल . फक्त विजेंदरचा प्रतिस्पर्धी वेगळा असेल , असे संयोजकांनी स्पष्ट केले आहे . विजेंदरचे काम पाहणाऱ्या ‘आयओएस’ बॉक्सिंग कंपनीने या वृत्तास दुजोरा दिला आहे . मात्र , त्यांनीही जुल्फिकारने कुठलेही कारण दिले नसल्याचे सांगितले . मी विजेंदरशी आता नाही ; पण या वर्षी कधीतरी खेळेन असे त्याने कळवले असल्याचे कंपनीने सांगितले . झुल्पिकारने माघार घेतल्यामुळे संयोजकांना आता याच वजनी गटातील दुसरा प्रतिस्पर्धी शोधावा लागणार आहे .


पंतप्रधान नरेंद्र मोदी यांनी अभिनेत्री - निर्माती अनुष्का शर्मा हिला ‘स्वच्छता ही सेवा’ या उपक्रमात सहभागी होण्याचं निमंत्रण दिलं आहे . तिच्यामुळे अनेकजणांना या उपक्रमात सहभागी होण्यास प्रोत्साहन मिळेल असं मोदींचं मत आहे . मोदींच्या वाढदिवसाच्या निमित्ताने अनुष्काने ट्विटरवरुन त्यांना शुभेच्छा देत त्यासोबतच आणखी एक ट्विट केलं . ज्यामध्ये तिने मोदींचे आभार मानले . ‘स्वच्छता ही सेवा’ या उपक्रमात सहभागी करुन घेतल्याबद्दल मी तुमचे आभार मानते असं ती या ट्विटमध्ये म्हणाली . सोबतच तिने पंतप्रधानांकडून आलेल्या पत्राचा फोटोही पोस्ट केला . ‘येत्या काही दिवसांमध्ये आपण गांधी जयंतीच्या निमित्ताने त्यांचं स्मरण करणार आहोत . बऱ्याच देशांमध्ये प्रेरणास्त्रोत समजल्या जाणाऱ्या गांधीजींनी स्वच्छतेला फार महत्त्व दिलं आहे . स्वच्छतेप्रती आपल्या जबाबदारीतूनच समाजाकडे पाहण्याचा दृष्टीकोनही झळकतो , ही गोष्ट महात्मा गांधी यांनी जाणली होती . त्यासोबतच स्वच्छतेचा प्रश्न हा जनमानसाच्या सहकार्यातूनच सोडवला जाऊ शकतो या मुद्द्याकडेही त्यांनी लक्ष वेधलं’ , असं त्या पत्रात लिहिण्यात आलं होतं . स्वच्छतेच्या मुद्द्याला अधोरेखित करण्यात आलेल्या या पत्रातूनच ‘स्वच्छता ही सेवा’ हा मंत्र जपण्याचं आवाहनही करण्यात आलं आहे . त्यासोबतच ‘सिनेमा’ हे सर्वात प्रभावी माध्यम असून , मोठ्या पातळीवर बदल घडवण्यासाठीसुद्धा या माध्यमाचं योगदान महत्त्वाचं आहे , असंही त्या पत्रात नमुद करण्यात आलं आहे . देशातील अत्यंत महत्त्वाच्या उपक्रमात खुद्द पंतप्रधानांद्वारे आपली निवड केली जाणं याचा आनंद अनुष्काने ट्विटमधून व्यक्त केला . अनुष्कासोबतच ‘स्वच्छता ही सेवा’साठी अभिनेता अनिल कपूर आणि मल्याळम अभिनेता मोहनलाल यांचीही निवड करण्यात आली आहे . वाचा : अक्षयसोबत प्रियांकाचं नाव जोडताच ट्विंकलचा राग अनावर


Kerala Floods . शतकातील सर्वात मोठ्या महापूराचा सामना केल्यानंतर आणि त्याच्या तडाख्यातून बचावल्यानंतर आता केरळ राज्य पुन्हा एकदा उभं राहू पाहात आहे . कित्येक कोटींच्या नुकसानासोबतच जिवीत हानीमुळेही या राज्यावर निसर्गाने एक प्रकारे आघातच केला होता . यातूनच केरळवासिय आता स्वतःला सावरु पाहात आहेत . यामध्ये ते एकमेकांना आधार देत असून , इतरही बऱ्याच मार्गांनी दक्षिणेकडील या राज्याकडे मदतीचा ओघ येण्यास सुरुवात झाली आहे . केरळचे मुख्यमंत्री पी . विजयन यांनी ज्यावेळी आपल्या राज्याची मदत करण्याचं आवाहन इतरांना केलं होतं . त्यानंतर अनेकांनीच मुख्यमंत्री मदत निधीमध्ये आपलं योगदान देण्यास सुरुवात केली . यामध्ये कलाकार मंडळीही मागे राहिली नाहीत . सध्याच्या घडीला केरळवासियांना फक्त आर्थिकच नव्हे , तर इतरही विविध मार्गांनी मदत करण्याची गरज असल्याचं मत ज्येष्ठ गीतकार जावेद अख्तर यांनी मांडलं आहे . # IndiaForKerala या मोहिमेशी जोडलं गेलेल्या अख्तर यांनी एका कार्यक्रमात हे मत मांडलं . वाचा : निपाहमुळे जीव गमावणाऱ्या नर्सच्या पतीची माणूसकी , पहिला पगार पूरग्रस्तांना पूरग्रस्तांविषयी आपली सहानूभुती व्यक्त करत , त्यांच्या समोर ठाकलेल्या परिस्थितीची जाणिव असल्याचं ते म्हणाले . पूराचं पाणी ओसरल्यानंतरच राज्याचं झालेलं नुकसान आणि त्याचा खरा आकडा समोर येणार असल्याचं सांगत त्यांनी एक महत्त्वाचा मुद्दा उपस्थित केला . त्यामुळे आता केरळमध्ये पूरग्रस्तांना आर्थिक मदत करण्यासोबतच इतर मार्गांनीही त्यांना मदत करावी असं आवाहन त्यांनी दिलं . मग ही मदत कोणत्याही स्वरुपात असू शकते . वाचा : Kerala Floods BLOG : ओणमच्या निमित्ताने साजरा होणार उत्सव माणुसकीचा , माणसातल्या देवाचा केरळमध्ये आलेल्या पुरानंतर अनेक गावं पाण्याखाली गेली होती . पुराच्या पाण्यात केरळातील अनेकांना आपला निवाराही गमवावा लागला आहे . त्यामुळे आता हजारो लोकांपुढे आपल्या आयुष्याती शून्यातूनच सुरुवात करण्याचं आवाहन आहे , हेसुद्धा तितकच खरं . परिस्थिती इतकी बिकट असूनही केरळवासियांचं मनोबल मात्र काही केल्या कमी झालेलं नाही . पुन्हा एकदा त्यांनी आयुष्याची नवी सुरुवात करण्याच्या दृष्टीने पावलं उचलण्यास सुरुवात केली असून , सर्वांपुढे जणू एक आदर्शच ठेवला आहे .


पत्नी हसीन जहाँने केलेल्या आरोपांनंतर अडचणीत आलेला भारताचा जलदगती गोलंदाज मोहम्मद शमीच्या आयपीएल सहभागावर अजुनही प्रश्नचिन्ह कायम आहे . बीसीसीआयच्या भ्रष्टाचार विरोधी पथकाचे प्रमुख नीरज कुमार सध्या मोहम्मद शमीची फिक्सींगच्या आरोपांप्रकरणी चौकशी करत आहेत . त्यामुळे नीरज कुमार यांच्या अहवालानंतरच शमीच्या आयपीएल सहभागावर निर्णय घेतला जाईल असं , बीसीसीआयचे प्रभारी अध्यक्ष सी . के . खन्ना यांनी स्पष्ट केलं . विनोद राय यांच्या अध्यक्षतेखालील क्रिकेट प्रशासकीय समिती शमीबद्दल निर्णय घेणार आहे . मोहम्मद शमीची पत्नी हसीन जहाँने शमीवर फिक्सींगचे आरोप केले होते . अवश्य वाचा – हो मी पाकिस्तानी तरुणीला भेटलो होतो – मोहम्मद शमी आयपीएलच्या अकराव्या हंगामासाठी दिल्ली डेअरडेविल्स या संघाने शमीला ३ कोटी रुपयांची बोली लावत आपल्या संघात घेतलं आहे . हसीन जहाँने केलेल्या आरोपांनंतर बीसीसीआयने शमीचा वार्षिक करार राखून ठेवला होता . मोहम्मद शमीचे इतर मुलींसोबत अनैतिक संबंध असून शमी व त्याच्या परिवाराकडून आपला छळ होत असल्याची तक्रार हसीन जहाँने कोलकाता पोलिसांकडे केली होती . आयपीएलच्या गव्हर्निंग काऊन्सिलची आज बैठक पार पडली , त्या बैठकीत शमीच्या सहभागाबद्दल चर्चा झाल्याचं समजतंय . अवश्य वाचा – ‘हसीन जहाँने विवाहित असल्याचं लपवलं , आपल्या मुली बहिणीच्या असल्याची खोटी माहिती दिली’


अक्षय कुमारचा मुलगा आरव भाटीया वांद्रे परिसरातील एका रेस्टॉरंटच्या बाहेर एका अज्ञात मुलीसोबत दिसला . जसे आरवने छायाचित्रकारांना त्याचे फोटो घेताना पाहिले तसे त्याने आपले तोंड लपवायला सुरुवात केली . त्याचे झाले असे की , आरव ‘कॉर्नर हाऊस’ या रेस्टॉरंटमधून बाहेर पडला तेव्हा त्याच्यासोबत एक मुलगीही होती . त्या मुलीने गुलाबी रंगाचे तोकडे कपडे घातले होते . छायाचित्रकारांनी त्यांचे फोटो काढायला सुरूवात केल्यावर मात्र आरवने शक्य त्या सर्व मार्गाने आपला चेहरा लपवण्याचा प्रयत्न केला आणि धावत जाऊन गाडीत बसला . सूत्रांनी दिलेल्या माहितीनुसार , या वर्षी मार्चमध्ये पीव्हीआर थिएटरच्या इथे त्याला एका वेगळ्या मुलीसोबत पाहण्यात आले होते . ‘कॉर्नर हाऊस’ या रेस्टॉरंटमधून बाहेर पडणारी ती मुलगी नक्की कोण होती हे अजून कळले नाही . ती आरवची जवळची मैत्रीण आहे की अजून काही याबद्दल आत्ताच काही स्पष्ट बोलता येणार नाही . आरवची छायाचित्रकारांपासून लपण्याची ही काही पहिली वेळ नाही . याआधीही अनेक ठिकाणी आरव आपला चेहरा कॅमेऱ्यासमोर येऊ नये याची पूर्ण काळजी घेत असतो . नुकतेच अक्षय आणि ट्विंकलसोबत असताना आरवने त्याचा चेहरा जॅकेटमध्ये लपवला होता . पण तो असे का करतो हे जाणून घेण्यासाठी आता सारेच उत्सुक आहेत . अक्षय कुमार आणि ट्विंकल खन्नाचा मुलगा आरव हा कुडो ओकिनावा आणि गुजो रयू कराटे डो यामध्ये ‘फर्स्ट डिर्गी ब्लॅक बेल्ट चॅम्पियन’ आहे . अक्षयने एका मुलाखतीत त्याचा मुलगा सर्जनशील असल्याचे त्याने म्हटले होते . आरव इतर कलाकारांच्या मुलांप्रमाणे बॉलिवूडमध्ये एण्ट्री करणार की नाही हे आत्ताच सांगणे कठीण आहे . कारण सध्या तो आपल्या अभ्यासावरच लक्ष केंद्रीत करत आहे .


कबड्डीसाठी आयुष्य वेचणारे संघटक कबड्डी खेळाच्या प्रचार व प्रसारासाठी आपले अखंड आयुष्य वेचणारे सच्चे संघटक रमेश देवाडीकर ( ६६ वष्रे ) यांचे शनिवारी सकाळी डोंबिवलीतील राहत्या घरी हृदयविकाराच्या झटक्याने निधन झाले . महाराष्ट्र राज्य कबड्डी असोसिएशनचे सरकार्यवाह आणि ठाणे जिल्हा कबड्डी असोसिएशनचे सरचिटणीस म्हणून त्यांनी कबड्डीसाठी निष्ठेने कार्य केले . कबड्डी खेळासाठी स्थापन झालेल्या डोंबिवलीतील छत्रपती शिवाजी क्रीडा मंडळाचे देवाडीकर हे उत्साही कार्यकर्ते होते . मागील ३० ते ३५ वर्षे त्यांनी राज्याच्या विविध भागात फिरून कबड्डी रुजवण्यासाठी नेटाने प्रयत्न केले . या धडपडीमुळे त्यांना ठाणे व राज्य कबड्डी असोसिएशनमध्ये मानाची पदे मिळाली . डोंबिवलीत जिल्हा , राज्य , अखिल भारतीय पातळीवरील अनेक स्पर्धाचे नियोजन करीत खेळाडू घडवण्यात महत्त्वाची भूमिका बजावली . मैदानावरील कार्यकर्ता , कुशल प्रशिक्षक , जबाबदार स्वयंसेवक म्हणून देवाडीकर यांची ओळख होती . कबड्डीमहर्षी बुवा साळवी यांच्या निधनानंतर राज्य कबड्डी असोसिएशनचे प्रभारी सरकार्यवाह हे पद त्यांच्याकडे सुपूर्द करण्यात आले . त्यानंतरच्या निवडणुकीत ते त्या पदावर निवडूनही आले . परंतु हे पद त्यांना फार काळ उपभोगता आले नाही . दीड - दोन वर्षांच्या अंतराने ठाणे जिल्हा कबड्डी असोसिएशनच्या झालेल्या निवडणुकीत त्यांचा पराभव झाला आणि त्यांना राज्य संघटनेतील आपले पद सोडावे लागले . डोंबिवली येथील रामनगर - शिव हिंदू स्मशानभूमीत त्यांच्या पार्थिवावर शनिवारी सायंकाळी अंत्यसंस्कार झाले . त्यावेळी क्रीडा क्षेत्रातील मान्यवर सहभागी झाले होते .


पनीर काहींना खूप आवडते तर काहींना अजिबात नाही . दूध हा मूळ घटक असल्याने मात्र पनीर आरोग्यासाठी अतिशय उपयुक्त असते . प्रथिनयुक्त असा हा पदार्थ आहारात असणे अतिशय आवश्यक आहे . शाकाहारी लोकांची पहिली पसंती पनीरच असते . पनीर प्रथिनयुक्त असल्याने ते आरोग्यदायी आहे . पनीर हा चव आणि आरोग्य यांचा अप्रतिम संगम आहे . आपण अनेकदा केवळ हॉटेलमध्ये गेल्यावरच पनीर खाणे पसंत करतो . मात्र पनीरचे काही पदार्थ आपण घरीही करु शकतो . त्यामुळे चांगल्या गुणवत्तेचे पनीर खाणे आणि त्याचे फायदे लक्षात घेणे आवश्यक आहे . भुकेवर नियंत्रण राहण्यास उपयुक्त पनीरमध्ये प्रथिने असल्याने ऊर्जा हळूहळू वापरली जाते . यामुळे रक्तातील शर्करेची पातळी नियंत्रित राहते . तसेच ती झटकन वाढून कमी देखील होत नाही . त्यामुळे पनीर असलेले पदार्थ खाल्याने बराच वेळ भुकेवर नियंत्रण राहते . दातांच्या मजबुतीसाठी आवश्यक पनीरमध्ये प्रथिने असते हे आपण नेहमी ऐकतो मात्र त्यामध्ये कॅल्शियमही जास्त असल्याने दात आणि हाडे मजबूत होण्यास मदत होते . हा दुग्धजन्य पदार्थ असला तरी पनीरमध्ये दुधापेक्षा जास्त पोषक घटक असतात . परंतु पनीरमध्ये कॅलरीजचे प्रमाण जास्त असल्याने ज्यांना हृदयरोग , मधुमेह किंवा इतर काही त्रास असतील त्यांनी पनीर डॉक्टरांच्या सल्ल्याने पनीर खावे . शरीराला आवश्यक प्रथिनांचा साठा शाकाहारी लोक मांस खात नसल्याने त्यांच्यात प्रथिनांची कमतरता असण्याची शक्यता असते . त्याच्यासाठी प्रथिनांचा साठा असलेले पनीर अतिशय उपयुक्त आहे . १०० ग्रॅम पनीरमधून १८ ग्रॅम प्रथिने मिळतात . प्रथिनांचे प्रमाण संतुलित असल्याने स्नायू बळकट होतात तसेच वजन कमी होण्यासही मदत होते . चरबी कमी होण्यास उपयुक्त प्रथिने आणि कॅल्शियमबरोबरच पनीरमध्ये कॉन्ज्युगेट लिनोलीक अॅसिड नामक फॅटी अॅसिड असते . यामुळे शरीरातील चरबी कमी होऊन वजन घटण्यास मदत होते . वजन कमी करायचे असल्यास आहारात पनीर असलेल्या पदार्थांचा समावेश करावा . घातक आजारांपासून बचाव कॅन्सर , हृदयविकार यांसारख्या गंभीर आजारांपासूनही पनीरमुळे संरक्षण होते . पनीर असलेले पदार्थ खाल्याने शरीरातील कॅन्सरच्या पेशींची वाढ खुंटते . याचबरोबर रक्तवाहिन्यांमध्ये चरबी जमा होण्याचे प्रमाणही कमी होते . यामुळे हृदयविकाराचा धोका कमी होतो . पनीर शरीरासाठी पोषक असले तरी त्याच्या आरोग्यदायी गुणधर्मांबाबत काही मतभेद आहेत . काही लोकांच्या मते , पनीरमुळे वजन वाढत असल्याने ते खाऊ नये . पण कष्टाची कामे करणाऱ्या लोकांनी पनीर खाल्ल्यास त्यातील कॅलरी सहज बर्न होऊन त्यांना पोषक घटक मिळू शकतात . आहारतज्ज्ञ श्रुती देशपांडे यांच्या मते पनीर योग्य प्रमाणात खावे , अतिजास्त खाऊ नये किंवा खाणे टाळूही नये . ( ही बातमी जगभरातील संशोधकांनी केलेल्या वैद्यकीय संशोधनावर तसेच तज्ज्ञांच्या मतांवर आधारित आहे . त्यातील मतांशी ‘लोकसत्ता’चा संबंध नाही . त्यामुळे कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


बासीसीआयचे माजी जनरल मॅनेजर आणि हैदराबाद क्रिकेट असोसिएशनचे महत्वाचे अधिकारी म्हणून ओळख असलेल्या एम . व्ही . श्रीधर यांचं आज निधन झालं . ते ५१ वर्षांचे होते . आपल्या राहत्या घरी श्रीधर यांना हृदयविकाराचा झटका आला , यानंतर श्रीधर यांना रुग्णालयात उपचारांसाठी दाखल करण्यात आलं ; मात्र तोपर्यंत श्रीधर यांनी अखेरचा श्वास घेतला होता . श्रीधर यांच्यामागे त्यांची पत्नी , मुलगा आणि मुलगी असा परिवार आहे . काही दिवसांपूर्वी बीसीसीआयमधील अधिकाऱ्यांसोबत झालेल्या वादातून त्यांनी आपल्या पदाचा राजीनामा दिला होता . १९८८ ते २००० या काळात श्रीधर यांनी हैदराबाद क्रिकेटचं प्रतिनिधीत्व केलं . त्यांच्या प्रथमश्रेणी कारकिर्दीत श्रीधर यांनी ६७०१ धावा काढल्या असून यात २१ शतकांचा समावेश आहे . आपल्या मैदानातील कारकिर्दीतीनंतर त्यांनी भारतीय क्रिकेटमध्ये विविध पदांवर काम केलं . भारताच्या २००७ - ०८ मधील ऑस्ट्रेलिया दौऱ्यात श्रीधर यांनी भारतीय संघाचे व्यवस्थापक म्हणूनही काम पाहिलं होतं . श्रीधर यांच्या निधनावर क्रिकेट जगतातील अनेक मान्यवरांनी शोक व्यक्त केला आहे .


क्रिकेट आणि बॉलिवूडमध्ये जणू अतूट नाते निर्माण झाले आहे . बॉलिवूडमधील सौंदर्यवतींची भुरळ क्रिकेटपटूंवर पडत असल्याचे आपल्याला अनेकदा पाहावयास मिळाले . युवराज सिंग , विराट कोहली , झहिर खान , अझरुद्दीन , हरभजन सिंग , मनसूर अली पतौडी यांसारख्या अनेक क्रिकेटपटूंची विकेट अभिनेत्रींनी काढली . या रांगेत आता भारतीय क्रिकेट संघातील युवा खेळाडू हार्दिक पांड्याचाही नंबर लागण्याची शक्यता आहे . रिअॅलिटी शो ‘बिग बॉस’मधून प्रसिद्धीच्या माध्यमात आलेली अभिनेत्री एली अवराम आणि हार्दिक एकमेकांना डेट करत असल्याच्या चर्चा आहेत . PHOTO : स्वप्नील जोशीच्या मुलाचा नामकरण सोहळा बिग बॉसच्या सातव्या सिझनमध्ये एली सहभागी झाली होती . तेथूनच तिचे नाव प्रसिद्धीच्या झोतात आले . सध्या सोशल मीडियावर व्हायरल होत असलेल्या फोटोंमध्ये एली अनेकदा हार्दिकच्याच बाजूला उभी राहिलेली दिसली . द . आफ्रिकेविरुद्धच्या सामन्यात हार्दिकला पाठिंबा देण्यासाठी ती तेथे गेली होती . त्यामुळे या दोघांच्याही ‘रिलेशनशीप स्टेटस’वरून अनेक तर्कवितर्क लावण्यात येत आहेत . वाचा : माधुरी - सुमितचे रोमॅण्टिक गाणे भारतीय क्रिकेटपटूंच्या पत्नींसोबतचा एलीचा फोटो नुकताच व्हायर झाला . शिखर धवनची पत्नी आएशाने मुलगी रिआच्या १३व्या वाढदिवसाचा फोटो सोशल मीडियावर शेअर केला होता . या फोटोत रोहित शर्माची पत्नी रितिका सजदेह , भुवनेश्वर कुमारची पत्नी नुपूर नगर , आर अश्विनची पत्नी प्रिती नारायण , उमेश यादवची पत्नी तान्या वाधवा , अजिंक्य रहाणेची पत्नी राधिका धोपवकर यांच्यासह एली पोज देताना दिसते . इतकेच नव्हे तर हार्दिकचा भाऊ कृणाल पांड्याच्या लग्नातील एलीच्या उपस्थितीनेही सर्वांचे लक्ष वेधले होते . मनिष पॉलसह एलीने ‘मिकी वायरस’ चित्रपटाने बॉलिवूडमध्ये पदार्पण केले . याचसह तिने ‘किस किस को प्यार करू’ , ‘नाम शबाना’ , ‘हाऊसफुल्ल ३’ , ‘पोस्टर बॉईज’ चित्रपटांमध्येही काम केले आहे .


भारताच्या संजीव रजपूतने जागतिक चषक नेमबाजी स्पर्धेतील पुरुषांच्या ५० मीटर रायफल थ्री पोझिशनमध्ये रौप्यपदक पटकाविले . रजपूतने ४५६ . ९ गुणांची नोंद केली . क्रोएशियाच्या पीटर गोर्सा याने ४५७ . ५ गुणांसह सुवर्णपदक जिंकले . दक्षिण कोरियाच्या हिओनजुआन किम याला कांस्यपदक मिळाले . त्याला ४४५ . ५ गुण मिळाले . पात्रता फेरीत रजूपत हा सहाव्या स्थानावर होता . पात्रता फेरीत त्याने ११६७ गुण मिळविले होते . भारताच्या गगन नारंगला या फेरीत २३ वे स्थान मिळाले होते . त्याने ११६१ गुणांची नोंद केली . चैनसिंगने ११५९ गुणांसह ३२ वे स्थान घेतले . रिओ येथे ऑगस्टमध्ये होणाऱ्या ऑलिम्पिक स्पर्धेपूर्वीची ही अखेरची जागतिक स्पर्धा असल्यामुळे रजपूत याचे रुपेरी यश महत्त्वाचे मानले जात आहे .


ऍटलेटिको माद्रिदचा अव्वल आक्रमक फर्नांडो टोरेस याला ला लिगा या स्पॅनिश फुटबॉल साखळीतील लढतीत खेळताना डोक्याला जबर दुखापत झाली ; पण त्याच्या मेंदूला कोणतीही इजा झाली नसल्याने त्याला तपासणीनंतर हॉस्पिटलमधून पाठवण्यात आले आहे . ऍटलेटिको आणि देपोर्तोवा लढत 1 - 1 बरोबरीत होती . लढतीतील शेवटची पाच मिनिटे शिल्लक होती . त्या वेळी हवेतून आलेल्या चेंडूवर ताबा घेण्यासाठी टोरेस सरसावला ; पण पाठीमागून येणाऱ्या देपोर्तोवाच्या ऍलेक्स बेर्गतिनोस याचा त्याला धक्का लागला आणि तो खाली पडला . तो बेशुद्ध होता . मैदानावरच त्याच्यावर उपचार करण्यात आले ; मात्र लगेचच त्याला रुग्णालयात नेण्याचा निर्णय झाला . ऍटलेटिकोने या दुर्घटनेपूर्वीच तीन खेळाडू बदलले होते , त्यामुळे त्यांना अखेरची काही मिनिटे दहा खेळाडूंविनाच खेळावे लागले ; मात्र निकाल बदलला नाही . ऍटलेटिकोचे खेळाडू या वेळी केवळ सामना संपण्याची औपचारिकता पूर्ण करीत होते . टोरेसचा सहकारी जोस मारिया गिमेनेझ याला तर अश्रू आवरत नव्हते . काय होणार याची आम्हाला सर्वांना धास्ती वाटत आहे , असे ऍटलेटिकोचे लेफ्ट बॅक फिलीप लुईस याने सांगितले . टोरेसच्या दुखापतीचे स्कॅन करण्यात आले . त्याला कोणतीही गंभीर दुखापत नाही . त्याला 48 तास विश्रांती घेण्यास सांगितले आहे , असे ऍटलेटिको संघव्यवस्थापनाकडून सांगण्यात आले . टोरेसने सर्वांचे आभार मानले आहेत , तसेच आपण केवळ घाबरलो होतो , असे त्याने सांगितल्याचेही या पत्रकात म्हटले आहे .


वैयक्तिक कर्ज घेणे आता म्हणावे तितके अवघड राहीले नाही . तसेच घेतलेले कर्ज भरण्याची क्षमता काही प्रमाणात वाढल्याने लोक सर्रास कर्ज घेणे पसंत करतात . कर्ज घेण्याच्या वाढत्या प्रमाणामागे काही कारणे आहेत ती म्हणजे फार कठोर नसलेले नियम , लगेच पैसे मिळणे आणि सोप्या रीतीने पैसा हाती येणे . काही बँका तर अर्ज मिळाल्यानंतर काही मिनिटांतच पैसा तुमच्या खात्यात येईल अशी हमी देतात . हे कर्ज असुरक्षित मानले जाते कारण यासाठी कुठलाही जामीन द्यावा लागत नाही . म्हणूनच यावरील व्याजाचा दर इतर सुरक्षित कर्जांपेक्षा अधिक असतो . कर्जाची मुदत , आकडा , तुमची मिळकत , क्रेडिट स्कोअर इत्यादी गोष्टींवर व्यक्तिगत कर्जाच्या व्याजाचा दर अवलंबून असतो . मात्र वैयक्तिक कर्ज घेताना काही गोष्टींकडे विशेष लक्ष देणे आवश्यक असते . बँकेची निवड करताना सावधगिरी बाळगा आज बाजारात अनेक कर्जदाते आहेत जे वैयक्तिक कर्ज देतात . तसेच आपल्यातील अनेकांना एसएमएस आणि ईमेल द्वारे अनेक ऑफर्स येत असतात . डोळे मिटून यातील कुठलीही ऑफर घेऊ नका . तुमचे खाते असलेल्या बँकेकडून तुमच्यासाठी पूर्व - मंजूर कर्ज घेणे तुम्हाला अगदी सोपे वाटू शकते . पण चांगल्या डील साठी अनेक बँकांच्या ऑफर्सची तुलना करा आणि नंतरच तुम्हाला हवा असलेला व्यवहार नक्की करा . तुमची कर्ज - पात्रता पाहा बँकेकडे अर्ज करण्याआधी तुम्हाला अपेक्षित असलेल्या रकमेचे कर्ज मिळण्यासाठी तुम्ही पात्र आहात किंवा नाही हे तपासा . अनेक वेळा लोकांना या कारणामुळेच बँका कर्ज देण्यास नकार देतात . अशा वेळेस तुमचा क्रेडिट स्कोअर सुद्धा खाली येतो . वैयक्तिक कर्जासाठी अर्ज करण्याआधी तुमचा क्रेडिट स्कोअर पाहा , अशाने तुम्हाला तुमची कर्ज - पात्रता कळेल . तुमच्या कर्जावरील व्याजाचा दर ठरवण्यासाठी , किंबहुना कर्ज मंजूर करायचे किंवा नाही हे ठरवण्यासाठी सुद्धा बँका तुमचा क्रेडिट स्कोअर पाहातात . सर्वात कमी व्याजाचा दर शोधा वैयक्तिक कर्ज कुठून घ्यायचे हे ठरवण्याआधी सर्व बँका आणि वित्तीय संस्थांचे व्याज दर पाहून घ्या . सरसकट व्याज दराकडे लक्ष ठेवा , कारण अशा दरामध्ये प्रत्येक हप्त्यानंतर कमी होणाऱ्या मुदलाकवर व्याज आकारले जात नाही . उदाहरणार्थ , जर १ लाखाच्या कर्जावर दोन वर्षांसाठी १४ टक्के वार्षिक व्याज असेल , तर कमी होणाऱ्या मुदलाच्या दराने एकूण व्याज १५ , २३० एवढे बसेल . याचा सरसकट दर काढल्यास तो ७ . ६ टक्के वार्षिक बसतो . इतर फी आणि दंड वैयक्तिक कर्जासाठी साधारणपणे १ ते २ टक्के प्रोसेसिंग फी आकारली जाते . याशिवाय इतर खर्च जसे स्टॅम्प ड्यूटी , दस्तऐवज चार्ज इत्यादी असू शकतात , तसेच मुदतीआधी परतफेड केल्यास दंड सुद्धा आकारला जाऊ शकतो . सर्व अटी व शर्ती आधी नीट वाचून घ्या . वारंवार अर्ज करणे टाळा एखाद्या बँकेकडून एकदा जर तुमचा अर्ज फेटाळला गेला असेल , तर मंजूर होण्याच्या आशेने पुन्हा पुन्हा अर्ज करणे टाळा . असुरक्षित कर्जासाठी अनेक वेळा अर्ज केल्याने तुमचा क्रेडिट स्कोअर कमी होतो . कारण अशाने तुम्ही कर्जासाठी आसुसलेले दिसता . यापेक्षा तुमचा क्रेडिट रिपोर्ट पाहा आणि तुमचा स्कोअर कमी होण्याची कारणे शोधा . स्कोअर वाढवण्यासाठी आवश्यक ते करा आणि नंतर कर्जासाठी अर्ज करा . परवडत असलेल्या रकमेपेक्षा अधिक रकमेचे कर्ज घेऊ नका लक्षात ठेवा , कर्ज तुम्हाला आर्थिक अडचणीच्या वेळी मदत करण्यासाठी , तसेच संपत्ती निर्माण करण्यासाठी एक महत्वाचे साधन आहे . त्याच्या परतफेडीसाठी नियमित हप्ते भरावे लागतात . म्हणूनच , कर्ज घेण्याआधी स्वतःची परतफेडीची क्षमता पाहा आणि आपले खर्च भागवले जातील आणि गुंतवणुकी सुरू राहातील याची खात्री करा . अशा कर्जाचा तुमच्यावर भार होता कामा नये कारण जर परतफेड आवाक्याबाहेर झाली , तर तुम्ही कर्जाच्या चक्रात सापडू शकता . अशाने तुमचा क्रेडिट स्कोअर तर कमी होतोच , तुम्हाला भविष्यात इतर कर्ज घेताना सुद्धा अडचण येऊ शकते . आदिल शेट्टी सीईओ , बँकबझार


गेल्या काही दिवसांपासून चर्चेत असलेला अभिनेता सलमान खान याचा सुलतान आज प्रदर्शित होत असून , ईदच्या पार्श्वभूमीवर हा चित्रपट रेकॉर्डब्रेक कमाई करण्याची शक्यता व्यक्त करण्यात येत आहे . ‘सुलतान’ पाहिलेल्या काही प्रेक्षकांनी व्यक्त केलेल्या मतांनुसार या चित्रपटामध्ये सलमानने जबरदस्त भूमिका साकारली आहे . सलमान या चित्रपटामध्ये एका मल्लाच्या भूमिकेत दिसतो . व्यक्तिगत आणि व्यावसायिक आयुष्यातील विविध समस्यांवर मात करून कुस्तीमध्ये लक्षवेधक यश मिळवणाऱ्या मल्लाची भूमिका सुलतानने साकारली आहे . वाचा : ‘सुलतान’ का पाहाल याची पाच कारणे… गेल्या वर्षी प्रदर्शित झालेल्या बजरंगी भाईजानमधील सलमानची भूमिका सर्वांच्या पसंतीस उतरली होती . हा चित्रपटही अनेक प्रेक्षकांना आवडला होता . त्यानंतर आलेला सुलतान ईदच्या पार्श्वभूमीवर सलमानच्या चाहत्यांसाठी मेजवानीच असणार आहे . या चित्रपटामध्ये अनुष्का शर्मानेही उत्कृष्ट भूमिका साकारली असल्याचे काही प्रेक्षकांनी म्हटले आहे . अनुष्कासुद्धा या चित्रपटात मल्लाच्या भूमिकेतच दिसते . रणदीप हुडाने सुलतानमध्ये सलमानच्या प्रशिक्षकाची भूमिका साकारलीये . त्याची भूमिका चित्रपटाचे कथानक पुढे घेऊन जाण्यासाठी एकदम परिपूर्ण ठरलीये . हा चित्रपट पूर्ण कुटुंबाचे मनोरंजन करणारा ठरणार आहे . त्यातील संवाद आणि गाणीही प्रेक्षकांच्या पसंतीस उतरू शकतात . सलमानच्या गुणवैशिष्ट्यांचा अभ्यास करून दिग्दर्शक अली अब्बास जफर यांनी त्याच्याकडून या चित्रपटासाठी सुयोग्य पद्धतीने काम करून घेतले आहे .


अलीकडच्या काळात औषधांना प्रतिकार करणारा क्षयरोग वाढत असून त्याचा मुकाबला करण्यासाठी आरोग्य मंत्रालयाने नवीन औषध टप्प्याटप्प्याने वापरात आणण्याचे ठरवले आहे . चाचणीदाखल पाच ते सहा राज्यात डेलॅमनिड हे औषध सुधारित राष्ट्रीय क्षयरोग नियंत्रण कार्यक्रमात उपलब्ध केले जाणार आहे . आरोग्य खात्याच्या वरिष्ठ अधिकाऱ्यांनी दिलेल्या माहितीनुसार या औषधाच्या अनेक चाचण्या यशस्वी केल्यानंतरच मंत्रालयाच्या क्षयरोग नियंत्रण गटाने त्याला मंजुरी दिली आहे . २०१६ मध्ये बेडाक्विलिन हे औषध उपलब्ध करून देण्यात आले होते . सध्या ते दिल्ली , चेन्नई , मुंबई , गुवाहाटी व अहमदाबाद या शहरात वापरले जात आहे . यापुढे क्षयरोगावरील उपचारात बेडाक्विलिन व डेलॅमिनिड ही दोन्ही औषधे एकाच वेळी वापरली जाणार आहेत . सध्याच्या काळात क्षयाचे जीवाणू कुठल्याच औषधांना दाद देत नसल्याने नवीन औषधाची तातडीने गरज होती , त्यामुळे बेडाक्विलिन औषधाचा वापर करण्यास परवानगी देण्यात आल्याची माहिती आरोग्यसेवा खात्याचे महासंचालक जगदीश प्रसाद यांनी दिली . जागतिक आरोग्य संघटनेच्या माहितीनुसार भारतामध्ये क्षयरोगाचे २२ लाख रुग्ण आढळून आले होते .


ऑस्ट्रेलियाविरुद्ध प्रकाशझोतातील कसोटी क्रिकेट सामन्यात पाकिस्तानची दुसऱ्या दिवशी आणखी त्रेधातिरपीट उडाली . त्यांनी 8 बाद 97 अशी घसरगुंडी उडाली आहे . पाक आणखी 332 धावांनी मागे असून , फॉलोऑन टाळण्यासाठी त्यांना 133 धावांची गरज आहे . त्यांच्या केवळ दोन विकेट बाकी आहेत . आज एकूण 15 विकेट पडल्या . ऑस्ट्रेलियाने 3 बाद 288 वरून 429 धावसंख्या उभारली . नवोदित फलंदाज पीटर हॅंड्सकॉंब याचे शतक वैशिष्ट्यपूर्ण ठरले . कारकिर्दीतील दुसरीच कसोटी खेळताना त्याने पहिलेवहिले शतक काढले . त्याने 105 धावा केल्या . त्याने शतक धडाक्यात पूर्ण केले . त्याने लेगस्पिनर यासीर शाहला षटकार खेचत 97 धावांपर्यंत मजल मारली ; मग त्याने महंमद आमीरला स्क्वेअर ड्राइव्हचा चौकार मारत शतक पूर्ण केले . कर्णधार स्मिथसह त्याने 105 धावांची भागीदारी रचली . स्मिथ काल 110 धावांवर नाबाद होता . त्याने आणखी 20 धावा काढल्या . अखेरच्या विकेटसाठी लायन व बर्ड यांनी 49 धावांची भागीदारी करीत पाकिस्तानचा अंत पाहिला . पाक फलंदाजांनी निराशा केली . अनुभवी युनूस खान पहिल्याच चेंडूवर बाद झाला . हेझलवूडचा चेंडू त्याने यष्टीमागे सोपविला . पहिला तास खेळून काढत पाकने 1 बाद 43 अशी सावध सुरवात केली होती . त्यानंतर मात्र स्टार्क - हेझलवूड - बर्ड या वेगवान त्रिकुटासमोर त्यांची त्रेधातिरपीट उडाली . पाकने 13 धावांत पाच विकेट गमावल्या . स्टार्कने पाचव्या षटकात अझर अलीला ( 5 ) बाद करून पहिला धक्का दिला . कर्णधार मिस्बा यानेही निराशा केली . दिवसअखेर यष्टिरक्षक - फलंदाज सर्फराज अहमद नाबाद होता , तर महंमद आमीर त्याला साथ देत होता . संक्षिप्त धावफलक ऑस्ट्रेलिया ः पहिला डाव ः 130 षटकांत सर्वबाद 429 ( मॅट रेनशॉ 71 , स्टीव स्मिथ 130 - 222 चेंडू , 19 चौकार , पीटर हॅंड्सकॉंब 105 - 240 चेंडू , 10 चौकार , 1 षटकार , नेथन लायन 29 , जॅक्सन बर्ड नाबाद 19 , महंमद आमीर 4 - 97 , यासीर शाह 2 - 129 , वहाब रियाझ 4 - 89 ) पाकिस्तान ः पहिला डाव ः 43 षटकांत 8 बाद 97 ( समी अस्लम 22 , अझर अली 5 , बाबर आझम 19 , युनूस खान 0 , मिस्बा उल हक 4 , सर्फराज अहमद खेळत आहे 31 , महंमद आमीर खेळत आहे 8 , मिचेल स्टार्क 3 - 45 , जॉश हेझलवूड 3 - 19 , जॅक्सन बर्ड 2 - 7 )


टेलिव्हीजन वाहिन्यांमध्ये चर्चेत असणाऱ्या कार्यक्रमांपैकी एक कार्यक्रम म्हणजे ‘बिग बॉस’ . यंदा बिग बॉसच्या १० व्या पर्वामध्ये चांगलाच ड्रामा पाहायला मिळत आहे . वादग्रस्त रिअॅलिटी शो म्हणून नावाजलेल्या या कार्यक्रमामध्ये काही सर्वसामान्य स्पर्धक सेलिब्रिटींना चांगलीच टक्कर देत आहेत . पण असे असतानाच बिग बॉसच्या घरातील बहुचर्चित स्पर्धक स्वामी ओमजी महाराज यांना अटक करण्यासाठी दिल्ली पोलीस या वादग्रस्त घरात दाखल झाले असल्याची माहिती सूत्रांनी दिली आहे . स्वतःला संन्यासी म्हणवणारे स्वामी ओमजी सध्या बिग बॉसच्या घरात एक स्पर्धक म्हणून राहात आहेत . हा कार्यक्रम सुरु झाल्यापासूनच दर दिवशी स्वामी ओम आणि त्यांच्याशी निगडीत विविध चर्चांना उधाण येतच असते . त्यातच आता आणखीन भर पडली आहे . चोरीच्या आरोपाखाली स्वामीजींना अटक करण्यासाठी दिल्ली पोलिसांनी बिग बॉसचे घर गाठले आहे . स्वामीजींना अटक करण्यासाठी पोलीस बिग बॉसच्या घरात दाखल झाले असले तरीही स्वघोषित स्वामी ओमजी यांनी मात्र घरातून बाहेर पडण्यास नकार दिला . त्यानंतर पोलिसांनी काही कागदपत्रांवर स्वामीजींची स्वाक्षरी घेतल्याची माहिती देखील मिळाली आहे . वाचाः अश्लील संदेश पाठवणा - या एजाजला अटक ; ऐश्वर्याकडून गुन्हा दाखल सूत्रांनी दिलेल्या माहितीनुसार स्वामी ओमजी यांच्यावर त्यांच्याच भावाच्या दुकानात चोरी करण्याचा आरोप आहे . तसेच त्यांच्यावर अश्लील वर्तणुकीचेही आळ घेण्यात आले आहेत . त्यामुळे विविध कारणांनी चर्चेत आणि वादाच्या भोवऱ्यात अडकलेल्या या स्वामीजींवर यापुढे काय कारवाई होणार याकडेच अनेकांचे लक्ष लागले आहे . दरम्यान , रिअॅलिटी शो च्या एका वेगळ्याच धाटणीमुळे सध्या बिग बॉसचे १०वे पर्व चर्चेत आहे . अभिनेता सलमान खान सूत्रसंचालन करत असलेल्या या कार्यक्रमामध्ये आतापर्यंत बॉलिवूडच्या अनेक कलाकारांनी त्यांच्या चित्रपटांच्या प्रसिद्धीसाठी हजेरी लावली आहे . येत्या काही भागांमध्ये अभिनेत्री आलिया भट्टही तिच्या आगामी ‘डिअर जिंदगी’ या चित्रपटाच्या निमित्ताने बिग बॉसच्या मंचावर दिसणार आहे .


तुमचाही आयफोन खरेदी करण्याचा विचार सुरू आहे ? तर तुमच्यासाठी एक आनंदाची बातमी आहे . इ - कॉमर्स वेबसाइट अॅमेझॉनवर सध्या ‘अॅपल फेस्ट’ सुरू आहे , जिथे तुम्हाला ‘आयफोन ७’ , ‘आयफोन ६’ , ‘आयफोन ६ प्लस’वर आकर्षक सवलत मिळणार आहे . ९ डिसेंबरपर्यंत हा फेस्ट सुरू राहणार असून यामध्ये डिस्काउंट ऑफर्ससोबतच एक्सचेंज ऑफर आणि नो कॉस्ट ईएमआय , कॅशबॅक यांसारख्या ऑफरही आहेत . त्यामुळे अॅपल फोन खरेदी करणाऱ्यांसाठी ही चांगली संधी आहे . अॅपल फेस्टमध्ये ३२ जीबी ‘आयफोन ६’ हा फोन २५ , ९९० रुपयांना तर ३२ जीबी ‘आयफोन ७’ ४१ , ९९९ रुपयांना उपलब्ध आहे . या दोन्ही फोनची बाजारातील किंमत ही सध्याच्या घडीला अनुक्रमे २९ , ९५० आणि ४९ , ००० अशी आहे . ३२ जीबी ‘आयफोन ६ एस’ हा फोन अॅपल फेस्टमध्ये ३६ , ९९९ रुपयांना उपलब्ध आहे . ज्याची किंमत ४० , ००० रुपये आहे . वर्षभरापूर्वी लाँच झालेल्या ‘आयफोन ७’ च्या १२८ जीबी आणि २५६ जीबी व्हेरिएंटवरही आकर्षक सवलत आहे . हे दोन्ही व्हेरिएंट अनुक्रमे ५१ , ९९९ रुपये आणि ५३ , ९९९ रुपयांना ग्राहकांसाठी उपलब्ध आहेत . त्यामुळे आयफोन ७ खरेदी करणाऱ्यासाठी ही चांगली ऑफर ठरू शकते . जर तुम्ही एक्सचेंज ऑफरमध्ये फोन खरेदी करत असाल तर जवळपास साडे नऊ हजारांहून अधिक रुपयांपर्यंतची सवलत तुम्हाला मिळेल . अर्थात तुमचा फोन किती चांगला आहे यावर ती किंमत उपलब्ध आहे .


दिवसभरात कडक उन्हाच्या झळा आणि रात्री हवेत गारवा या मिश्र वातावरणामुळे अनेकजण हैराण झाले आहेत . मात्र गेल्या आठवड्याभरात हवेत गारवा वाढला आहे . लवकरच थंडीला सुरूवात होणार आहे . तेव्हा यापुढील हिवाळ्याच्या चार महिन्यात आहार कसा असावा कोणत्या पदार्थांचा समावेश करावा याबद्दल जाणून घेऊयात थोडक्यात – हिवाळ्यात आवर्जून अक्रोड , बदाम , दही , पालक यांचा समावेश आहारात केला पाहिजे . – मांसाहर करणाऱ्यांनी कोळंबी , ऑयस्टर , चिकन या पदार्थांचा आहारात समावेश करावा . या पदार्थांमध्ये झिंक हे मूलद्रव्य असतं . रोगकारक विषाणू - जीवाणूंवर हल्ला चढविण्यासाठी आपल्या पांढऱ्या पेशींना हे मूलद्रव्य पुरेशा प्रमाणात मिळणं आवश्यक आहे . – या शिवाय मशरूम , तृणधान्य , ओट्स , जवस , मोड आलेल्या कडधान्याचाही समावेश करावा . – ताक , सोयामिल्क , टोफू , शेंगवर्गीय भाज्या , फळभाज्यांची लोणची यांसारख्या प्रोबायोटिक पदार्थाचा वापर करा . यामुळे शरीराला चांगले असणारे बॅक्टेरिया अनारोग्यदायी बॅक्टेरिया बाहेर ढकलण्याचं काम करतात . मूलद्रव्यांचं शोषण व्यवस्थित होतं आणि आरोग्य सुधारतं . – शतावरी , कांद्याची पात , लसूण , रताळे , कोबी , सफरचंद आणि हिरव्या पालेभाज्या आवर्जून खा . – उन्हाळ्यामध्ये भरपूर घाम येऊन तहान लागत असल्याने आपण भरपूर पाणी पितोपण हिवाळ्यामध्ये हवेतील बाष्प कमी झाल्याने आणि थंड वातावरणामुळे घाम येत नाही . थेट तुमच्या त्वचेतून पाणी शोषले जाते , त्यामुळे तुम्हाला घाम येत नसला तरीही तुमच्या शरीरात पाण्याची पातळी योग्यप्रमाणात राखणे महत्त्वाचे असते . म्हणूच या काळात भरपूर पाणी आणि भाज्यांचे सूप प्या . – हिवाळ्यात त्वचेचे आजाराही उद्भवतात . म्हणूनच ज्यात ओमेगा ३ फॅट्स असतील असे पदार्थही खा . ओमेगा ३ फॅट्समुळे शरीरातील फॅटचे प्रमाण नियंत्रित होते आणि पेशींची डीहायड्रेशनपासूनही सुटका होते . ओमेगा ३ फॅट्समुळे शरीरावरील सूज कमी होते , त्वचा कोरडी होत नाही . थंडीमुळे वाढणाऱ्या सुरकुत्या येत नाही आणि त्यामुळे कांती उजळ होते . म्हणूच मासे , बाजरी , सोयाबीन , पालक , यांचाही समावेश आहारात असू द्या .


पारंपरिक आयुर्वेदिक शिक्षणाची गुणवत्ता टिकावी यासाठी सरकार आयुर्वेदिक डॉक्टरांचा राष्ट्रीय आयुष आयोग तयार करण्याच्या विचारात आहे . यामागे आयुष व्यावसायिक डॉक्टरांचे शिक्षण व नोंदणी याची दखल घेण्यात येणार आहे . आयुष खात्यातील सल्लागार ( आयुर्वेद ) डॉ . मनोज नेसरी यांनी आम्हाला याबाबतचा प्रस्ताव मिळाल्याचे सांगितले . शेवटचा निर्णय वरिष्ठ पातळीवर घेतला जाईल , असेही त्यांनी नमूद केले . सध्या याबाबत ‘व्हाइट पेपर’ तयार करण्यात येत असून श्रीपाद येस्सो नाईक यांच्याकडून संमती मिळाल्यावर ते निती आयोगाकडे पाठविले जातील . प्रस्ताव अद्यापिही प्राथमिक पातळीवर असला तरी राष्ट्रीय आयुष आयोग हा स्वतंत्र असावा की राष्ट्रीय वैद्यकीय आयोगासोबत राष्ट्रीय वैद्यकीय परिषदेच्या ऐवजी संलग्न असावा , याबाबत चर्चा सुरू आहे . ( टीप : ‘आरोग्यवार्ता’मधील बातम्या या जगभरातील संशोधकांनी केलेल्या वैद्यकीय संशोधनावर आधारित असतात . त्यामुळे त्यातील मतांशी ‘लोकसत्ता’चा संबंध नाही . कोणताही वैद्यकीय उपचार करण्यापूर्वी आरोग्यतज्ज्ञांशी व डॉक्टरांशी सल्लामसलत करणे आवश्यक आहे . )


५ - १ गोलने विजय ; दुसऱ्या स्थानावर झेप , एस . व्ही . सुनीलचे दोन गोल भारत व पाकिस्तान यांच्यातील कोणताही सामना नेहमीच तणावपूर्ण व रंगतदार वातावरणात खेळला जातो . मात्र उत्कृष्ट सांघिक कौशल्याला अचूकतेची जोड देत भारताने पारंपरिक प्रतिस्पध्र्याचा ५ - १ असा धुव्वा उडवला आणि अझलान शाह चषक हॉकी स्पर्धेतील साखळी गटात दुसऱ्या स्थानावर झेप घेतली . या स्पर्धेत पदकाच्या आशा कायम ठेवण्यासाठी भारताला पाकिस्तानविरुद्धच्या लढतीत विजय अनिवार्य होता . भारताने या सामन्यात सांघिक समन्वय दाखवत सफाईदार विजय मिळविला . त्यांनी चार फिल्डगोल केले यावरूनच त्यांच्या आक्रमणाची धार स्पष्ट होते . उर्वरित एक गोल पेनल्टी कॉर्नरद्वारा नोंदविला गेला . भारताचा आघाडीवीर एस . व्ही . सुनीलने दोन गोल करीत संघाच्या विजयात सिंहाचा वाटा उचलला . भारताला याआधीच्या लढतीत कॅनडाविरुद्ध विजय मिळविण्यासाठी संघर्ष करावा लागला होता . त्या तुलनेत त्यांनी पाकिस्तानचा पुरता बिमोडच केला . सामन्याच्या प्रारंभापासूनच भारतीय संघाने आक्रमक पवित्रा घेतला होता . सामन्याच्या चौथ्याच मिनिटाला मनप्रीतसिंगने संघाचे खाते उघडले . एस . व्ही . सुनीलने दिलेल्या पासवर त्याने रिव्हर्स फटका मारून अप्रतिम गोल केला . अर्थात , या गोलचा आनंद फार वेळ टिकला नाही . त्यानंतर तीनच मिनिटांनी पाकिस्तानने गोल करीत १ - १ अशी बरोबरी साधली . त्यांचा हा गोल कर्णधार मोहम्मद इरफानने पेनल्टी कॉर्नरचा फायदा घेत केला . हा गोल झाल्याचे कोणतेही दडपण न घेता भारतीय खेळाडूंनी आक्रमणाची धार कायम ठेवली . दहाव्या मिनिटाला मनप्रीत याने दिलेल्या पासवर सुनीलने अचूक गोल करत पुन्हा संघाला आघाडी मिळवून दिली . पूर्वार्धात त्यांनी ही आघाडी कायम ठेवली होती . उत्तरार्धात भारताच्या आक्रमणाला आणखी धार चढली . सामन्याच्या ४१व्या मिनिटाला सुनीलने वैयक्तिक दुसरा गोल करत संघाला ३ - १ अशी आघाडी मिळवून दिली . या गोलनंतर भारताच्या चालींना आणखी गती आली . तलविंदरसिंगने भारतासाठी चौथा गोल नोंदविला . त्याने सामन्याच्या ५०व्या मिनिटाला हा गोल केला . त्यानंतर चारच मिनिटांनी भारताला पेनल्टी कॉर्नरची संधी मिळाली . या संधीचा पुरेपूर फायदा घेत रुपींदरपालसिंग याने भारताला ५ - १ अशी भक्कम आघाडी मिळवून दिली . रुपींदरला आपल्या नावावर आणखी एक गोल नोंदविता आला असता , मात्र ५९व्या मिनिटाला त्याने पेनल्टी स्ट्रोकची संधी दवडली . भारताचा हा तिसरा विजय असून अव्वल साखळी गटात त्यांचे नऊ गुण झाले आहेत . ऑस्ट्रेलियाने आतापर्यंत चारही सामने जिंकून अव्वल स्थान घेतले आहे , . त्यांचे बारा गुण झाले आहेत . भारताचा बुधवारी गतविजेत्या न्यूझीलंड संघाशी सामना होणार आहे .